Irekia Eusko Jaurlaritza - Gobierno Vasco :: Lehendakariak Musikene bisitatu du ikastegiaren hogeigarren urteurrena dela eta\nLehendakariak Musikene bisitatu du…\n\nLehendakariak Musikene bisitatu du ikastegiaren hogeigarren urteurrena dela eta Iturria: Irekia\n\nMusikene_Donosti_13-05-2022_usual-38.jpg Iturria: Irekia\n\nMusikene_Donosti_13-05-2022_usual-6.jpg Iturria: Irekia\n\nMusikene_Donosti_13-05-2022_usual-10.jpg Iturria: Irekia\n\nMusikene_Donosti_13-05-2022_usual-13.jpg Iturria: Irekia\n\nMusikene_Donosti_13-05-2022_usual-15.jpg Iturria: Irekia\n\nMusikene_Donosti_13-05-2022_usual-17.jpg Iturria: Irekia\n\nMusikene_Donosti_13-05-2022_usual-22.jpg Iturria: Irekia\n\nMusikene_Donosti_13-05-2022_usual-24.jpg Iturria: Irekia\n\nMusikene_Donosti_13-05-2022_usual-27.jpg Iturria: Irekia\n\nMusikene_Donosti_13-05-2022_usual-28.jpg Iturria: Irekia\n\nMusikene_Donosti_13-05-2022_usual-29.jpg Iturria: Irekia\n\nMusikene_Donosti_13-05-2022_usual-31.jpg Iturria: Irekia\n\nMusikene_Donosti_13-05-2022_usual-32.jpg Iturria: Irekia\n\nMusikene_Donosti_13-05-2022_usual-33.jpg Iturria: Irekia\n\nMusikene_Donosti_13-05-2022_usual-35.jpg Iturria: Irekia\n\nMusikene_Donosti_13-05-2022_usual-37.jpg Iturria: Irekia\nEuskal Herriko Goi Mailako Musika Ikastegiak 417 ikasle ditu 2021-2022 ikasturte honetan; 163 irakasle arduratzen dira hauen prestakuntzaz\nMusikenek graduko 4 titulazio eta 5 master ofizial eskaintzen ditu egun\nLehendakaria Musikeneko Orkestra Sinfonikoaren eta Big Band-en entseguetan izan da\n20 urte hauetan, 35 nazionalitate desberdinetako 1.263 ikasle trebatu dira Musikenen\nIñigo Urkullu lehendakariak, Jokin Bildarratz Hezkuntza sailburuarekin batera, 2021-2022 ikasturte honetan hogeigarren urteurrena betetzen duen Musikene – Euskal Herriko Goi Mailako Musika Ikastegiaren Donostiako egoitza bisitatu du gaur goizean. Haiekin batera, Adolfo Morais Unibertsitate eta Ikerketa sailburuordea eta Miren Artaraz Unibertsitate Politika eta Koordinazioko zuzendaria ere bisitan izan dira.\nMiren Iñarga Musikeneko zuzendari nagusi eta akademikoak eta Juan Mari Juaristi zuzendari kudeatzailea gidari zituztela, 2016ko irailetik Musikenek Donostiako Europa plazan, unibertsitate-campusean duen eraikinaren instalazioetan barrena ibili dira agintariak. Hainbat ikasgelatara egindako sartu-irtenetan, Urkullu lehendakariak eta Bildarratz sailburuak ikasleekin hitz egiteko aukera izan dute, baita egun hauetan Musikeneko ikasleekin lanean eta entseatzen ari diren irakasle eta zuzendari gonbidatuekin ere.\nMusikenek gaur egun graduko lau titulazio (Konposizioa; Interpretazioa; Zuzendaritza eta Pedagogia) eta bost master ofizial eskaintzen ditu. 2021-2022 ikasturte honetan 417 ikaslek ikasten dute Euskal Herriko Goi Mailako Musika Ikastegian: graduko 312 ikasle eta master eta graduondoko 105 ikasle dira. Horien guztien prestakuntzaz 14 nazionalitate desberdinetako 163 irakasle arduratzen dira.\nZabalik daramatzan bi hamarkada hauetan Musikenen titulazioa lortu duten 35 nazionalitate desberdinetako 1.263 ikasleak dira, beren talentuaren bidez, ikastegiak musikako goi-mailako irakaskuntzan egiten duen prestakuntza-lan bikainaren berme. Horietako askok, gaur egun, Euskadiko bi orkestra nagusietan dihardute modu profesionalean (Euskadiko Orkestra eta BOS), edo baita Estatuko eta Europako orkestretan ere. Ikasle ohien beste zati handi batek euskal kontserbatorioetan eta musika-eskoletan irakastea erabaki du. Horrek balio handia dakarkio etorkizuneko musikarien prestakuntzari eta kultura-transmisioari, eta, gainera, jarraipena ematen dio Euskal Autonomia Erkidegoko musika-tradizio handiari.\nMusikenek lankidetza oparoa du Euskadiko kultura eta gizarte-eragileekin, eta jada eragile aktibo bat da gure herriko kultura-panoraman eta musika-ekosisteman. Horren erakusgarri da, Musikenek 294 kontzertu eta jarduera desberdin antolatu dituela aurten bere auditorioan, eta, urtero, bertako ikasleek 60 kontzertu ematen dituztela batez beste Musikeneren egoitzatik kanpo, parte hartzen duten hainbat ziklotan.\nMusikeneko Orkestra Sinfonikoa eta Big Band-a\nMusikeneren instalazioetara egindako bisitan, Lehendakariak eta sailburuak, bai Musikeneko Orkestra Sinfonikoak, bai Big Band-ek, bakoitzak bere aldetik, gaur goizean egin dituzten entseguetan egoteko aukera izan dute. Bi taldeak asteburu honetan bertan eskainiko dituzten kontzertuak prestatzen ari ziren.\nOrkestran edo Big Band-en parte hartzea Musikeneko ikasleen prestakuntza-ibilbidearen zati garrantzitsua da. 75 ikaslek osatzen dute Orkestra, eta beste 25ek hartzen dute parte Big Band-en. Talde bakoitzak hiru kontzertu eskaintzen ditu ikasturtean zehar, betiere izen handiko zuzendari gonbidatuen gidaritzapean. Aste honetan, Orkestra Sinfonikoa Bilbao Orkestra Sinfonikoko zuzendari titular Erik Nielsen-en zuzendaritzapean ari da entseguak egiten, asteburuko kontzerturako. Big Band-a berriz, Perico Sambeat saxofoi-jotzaile eta zuzendariaren aginduetara ari da lanean. Sambeat valentziarrak ibilbide oparoa eta nazioarteko ospea ditu jazzaren arloan.\nOrkestra Sinfonikoak bihar, larunbata, eskainiko du kontzertua, gaur entsegua egiten ari zen Musikeneko auditorioan bertan. Big Band-ek, berriz, asteburu honetan bi emanaldi izango ditu: gaur Tolosan joko du eta Gasteizen.\nMusikene, Eusko Jaurlaritzak 2001ean sortutako Euskal Herriko Goi Mailako Musika Ikastegia, 2001-2002 ikasturtean hasi zen lanean Donostian, 54 ikaslerekin. Lehenengo egoitza Miramar Jauregian izan zuen.\nBi hamarkada hauetan, Musikenek ez du bakarrik ikasleen kopurua biderkatu (lehen ikasturtean 54 ikasle izatetik gaur egun 417 izatera igaro da) edo egoitza aldatu. 2001ean sortu zenetik, ikastegia euskal erreferentzia bihurtu da goi-mailako musika-prestakuntzan, musika-ikerketan, bere ezagutza gizarteari transferitzen eta zabaltzen, eta made in Euskadi - Basque Country musikaren tokiko zein nazioarteko proiekzioan.\nBaina Musikene nazioarteko erreferentzia da, gaur egun, lortu dituen bikaintasun eta aitortza-maila handiei esker ere. Horren erakusgarri da Musikenek nazioarteko zentroen —goi-mailako musikaren munduan erreferentziak— sare zabalarekin duen harreman estua.\nHogei urteko lanaren ondoren, Musikene erreferentziazko erakunde akademiko bihurtu da musika ikasleentzat ere, Euskadikoentzat ez ezik baita mundu osoko ikasleentzat ere. Hori ikasleen aniztasun geografikoan islatzen da nabarmen. Gaur egun, euskal ikasleekin batera, Musikenen ari dira ikasten Argentina, Txile, Kroazia, Kuba, Estatu Batuak, Frantzia, Grezia, Italia, Errusia, Thailandia edo Turkiako gazteak, besteak beste.\nMusikeneko ikasleen gaitasun handia agerian geratu da maiz lehiaketa ospetsuenetan —horietako asko nazioartekoak— eta urtez urte lortutako sari ugarietan. Musikenen ikasleek kalitate handiko irakaskuntza jasotzen dute, nazioarteko ospea eta gaitasun handia duten irakasleekin, eta erakundearen kategoriarekin eta izen onarekin bat datozen giza baliabideekin eta baliabide materialekin.\nintervencion_Lehendakari_Mu... behera kargatu (5 MB)\nlhk_goi_mailako_musika_zent... behera kargatu (1 MB)\nlhk_goi_mailako_musika_zent... 100 MB\nrecursos_lhk_musikene_errek... 90 MB\nMusikene_Donosti_13-05-2022... 2 MB (jpg)\nMusikene_Donosti_13-05-2022... 1 MB (jpg)\n13-02-22_Discurso_LHDK_20_a... 200 KB (application/pdf)\nJuan Mª Juaristi Lizarralde\nZuzendari Gerentea. Musikene (XI legealdia)


Lasarte-Orian 80. hamarkadan eta 90. hamarkadaren erdira arte gaztetxe bat egon zen. Gaztetxea bota ondoren, zenbait urtez okupazio mugimendua isilik egon ostean, Txorimalo Gazte Kolektiboa sortu zen 2000. hamarkadan. Bere helburuetako bat herriko gazteentzako gaztetxea lortze bazen ere, jarduera gehiago antolatu zituen, Multimusikala esaterako.\nTxorimalo Gazte Kolektiboak ia hamarkada batez Multimusikala antolatu zuen. Txorimalo Gazte Kolektiboa desagertu ondoren, Lasarte-Orian Akelarre Gazte Kolektiboa zen. Gazte Kolektibo honek ere zenbait jarduera burutu zituen.\n2012ko abenduaren bukaeran okupatu zuten hutsik zegoen biltegia. Okupatutako guneari Elebeltz Sorkuntza eta Eztabaida Askerako Topagunea izena jarri zitzaion. Garbiketak burutu ostean, zenbait jarduera antolatzen hasi ziren. Tartean aipagarriak dira: hainbat kontzertu , ikasketa ezberdinak, jardunaldi internazionalistak, agroekologia eta autogestio jardunaldiak, Askapenaren formazio mintegiak...\nElebeltz Topagunean zuzenean.\n- 2013ko Urrian, ostiral goizez-\nTweets by @elebeltz


Denen parte hartze aktiboaren tenorea! | Enbata\nHarrera / Artikuluak / Ulertu / Gai Berezia / Denen parte hartze aktiboaren tenorea!\n« Municipales 2014 : une liste sans nom mais pleine de oui\nEtre abertzale aujourd’hui »\nDenen parte hartze aktiboaren tenorea!\nEnbata(E)K EGINA | Argitaratua: 2013/04/14\nENBATA - Zer da Orain dun/k dinamika ?\nOrain dunk tenorea Ipar Euskal Herriko gazte mugimendu berriaren sortze prozesua da. Dinamika? Plataforma? mugimendu? Guhaurrek oraindik ez diogu apelazio finkorik emana, dena definitzekoa baita, ta horretan lanean ari baikira. Sortze fasean den tresna bat dela segurta dezagun beraz, helburutzat duena Euskal Herriko ideia ezkertiar eta abertzaleetan diren Iparraldeko gazteak batzea, edo ideia hauetaz hurbil senditzen direnen iritzia lotzea eta elkarrekin eragitea gaurtik goiti sortu nahi dugun eta sortuko den Euskal Herrian. Eztabaidatzeko, bere iritzia emaiteko gune eskasa senditze batetik abiatu da iniziatiba, eta sortzen dugun tresnak hau nahi luke bilakatu, denen boza ta ekarpenak entzunen diren plataforma bat, ahalik eta oihartzun azkarrena ukaiteko. Izenak dion bezala, uste dugu orain dela transizio fase berezi bat Euskal Herriarentzat, eta denen parte hartze aktiboa bilatzen dugu orduan.\nOinokoan, aintzinamendu desberdinak dira tokien arabera. Herri zonbaitzutan gazteak erregularki biltzen hasiak dira jada, eta agerpen batzu eginak izan dira ere bai (jada ikusiak dituzkezue eginak izan diren banderola, komiki, idei kutxa, jauntzi saltze, trakta, lehiaketa arratsaldeak), beste batzuetan elkartzeko ideia garapen bidean da, ta beste toki batzuetan oraindik nehork ez du proiektuan parte hartzen… Lehen helburua liteke herri bakotxan jende izaitea motibaturik, ta herri guziak aktibatzen hastea, gogoetatzen ta eztabaidatzen hastea, ikusten dituzten problematiken inguruan, zuzenki eta bereziki hunkitzen dituzten gaien inguruan lanean hastea, herri bakotxak errealitate desberdinak bizi dituelako ta lehentasunak honen arabera finkatuko baititu. Honen ondoan, helburua da ere bakotxa bere aldetik paraleloki aritzea, denak elkartzen gaituzten gai orokor batzuen ildoan ariko baigira noski, eta herrien arteko trukaketa ta esperientzia partekatzeak beharrezkoak dira, denen izenean indar gehiago ukaiteko. Horrentzat koordinaketa erregularrak egiten dira (herri guzietako berri emanez hauetan, ta mugimendu bakar baten bideak adostuz emeki emeki). Talde berezituak ere badira (herri guzietako parte hartzaileekin), batzu gehiago komunikazioaz arduratzen direnak, besteak gehiago komunikatuak izanen diren testuen idazteaz, besteak alde teknikoaz.\nSortu nahi dugun tresna lagungarri edo osagarri izanen da jada lanean ari diren hainbat elkarte eta talde politikoen artean (adibidez aberri egunean agerpen bat egin dugu, ez gira talde politiko bati bereziki hurbil edo lotuak bainan iduritzen zitzaigun guk ere bagenuela zer erran, gu ere aberri beraren barne senditzen baigira, ta gure hitza ta abisua entzuna izan dadin lan egiten dugu). Gure ideiek eta ekimenek gaituzte jada lanean ari direnen osagarri bilakaraziko, denak helburu bererat baigoaz, ta guk gure gazte ekarpena egitekoa baitugu horretan.\nENBATA - Joan de otsailaren 2an, Ezpeletan, Gazte Eguna arrakastatsua antolatu duzue : zein izan dira ezaugarriak, finkatu lehentasunak eta ondorioak ?\nGazte eguna arrakastatsua izan da, jende ainitz bildu da, ta marka ona izan da hau. Egun horren antolatzearekin gomitatu nahi ziren dinamika berri batean parte hartu nahi zuten gazte guziak, hastapen sinboliko bat markatuz. Azkenean beren iritzia eta hitza emaiterat etorri dira berrehun bat gazte goizeko eztabaidan, toki guzietakoak (eztabaida hauek talde ttikitan egin dira, euskaraz eta frantsesez, zein dira gazte gisa hemen ikusten dituzun bost arazo nagusiak galderaren inguruan izan da lehen eztabaida fasea, ondotik nolako tresnaren sorrera ikusiko zenuke arazo hauen konpontzeko parada izaiteko). Eztabaida honetan ginuen garrantzi ta esperantxa handia emana, ta 60 bat kadera ekarriak genituen gelarat, sorpresa ona ukan dugu… ta doble lan gehiago gero, sekulako ideiak eta edukiak atera baitira eztabaida hauetatik, bainan bikain, hau zen helburua! Biziki aberasgarria izan da goiz hau, ta zilegitasun ainitz eman dio orain dunk tenorea-ri (ainitz jende ta jende ainitzaren ekarpenekin osatu eduki bat landuko duen mugimendua baita geroztik). Ondotik bazkari, ikusgarri, ekitaldi ta kontzertu gaitzak izan dira honen ospatzeko, ez gira gehiegi luzatuko hauen komentarioan.\nENBATA - Zein izanen dira zuen datorren pausuak ?\nSortze ta definitze fase honetan, garrantzitsuena da herrietan jendea motibatzen segitzea, parte hartzea herri bakotxetako bilkura ta ekimenetan. Paraleloki, Ipar Euskal Herri mailan zehazten ari da dinamika, denen ekarpenekin osatzeko boz bat ateratzen ahal izaiteko, lehen biltzar nagusia larunbatan, apirilaren 13an, goizarekin iragan da Uztaritzen. Besteak beste antolakuntza orokor proposamena adosteko xedea izan du, herri guzietako militanteen artean (demokrazia parte-hartzaile baten bidez). Arduradun, diruzainak hautatzekoa ere. Ondoko hilabeteetan lan fase berriak hasiko dira (adostuko dira oinarrizko ideiak denen artean, zertan kokatu nahi dugun mugimendua: gaztegunetik atera diren edukiak landuko dira, ideia hauek aldarrikatu ta defendituko baititu: euskaldun izaitea ta hizkuntzaren normalizatze prozesuan lan egitea, maila guzietan, ezkertiar ildotik lan/etxebizitza lortzeko zailtasunak, gizarte aldernatibo ta berri baten sorrera… etab). Herrietan eztabaidatutako testuak aterako dira, ta ondotik ideia horietara iristeko nola egin ikusiko da (zer ekarpen orokor/ekintza mota eginen diren, hauek ere herrien arteko eztabaida batekin ikusiak dira, maiz denen arteko ekitaldiak eginen baitira).\n(Irudian Aopirilaren 13ko Biltzar Nagusiaren argazki bat: laster berri gehiago)\nENBATA - Gazte dinamikaren berri gehiago ukaiteko zer bide erabiltzen ahal ditugu?\nErran genezake eraikuntza berri horretan parte hartu nahi duenarentzat hoberena bere herriko talderat joaitea dela, edo bere herrian sortzea talde bat.\nOngi etorria egiten diegu etorri nahi diren jende ta ideia berri guziei!\nHonetaz gain oinokoan facebook-en bidez segi daiteke egina den aktualitatea, www.facebook.com/iparraldekogaztedinamikaberria\nInformazio guzia jaso nahi badu batek kontakta dezake ere gure mail helbidea, [email protected]\nOndoko asteetan webgune bat sortua izanen da (bide onean da hau, komunikazioan berezitu taldeak lan egiten omen du honen alde gau ta egun!).


Atari:Hezkuntza/Bigarren Hezkuntza/QRpedia - Wikipedia, entziklopedia askea.\nUliako parkean egurrezko QR kode batek Wikipediako artikulura bideratzen du, landareari buruz gehiago jakiteko.\nIkastetxe batean, patio batean, parke batean, herri batean, auzo batean... Etiketatzeko moduko hainbat elementu daude: landareak, eskulturak, kale izenak, inurritegiak...\nEtiketak edo kartelak jarri ohi dira askotan ikastetxeetako elementu batzuetan... QRpedia erabil daiteke etiketa horietan QR kode bat gehitzeko eta kodeari lotuta Wikipediako artikulu bat erakusteko.\nHorrela, konpetentzia digitala, irakurketaren ulermena, komunikazio konpetentzia, oro har, eta beste hainbat konpetentzia landu daitezke, batez ere prozesuan lankidetzazko ikaskuntza prozesuak erabiltzen badira.\n1 Iradokizun batzuk\n3 Nola egin QR kodea\n5 QR kodeak lortzeko esteka:\n6 Landuko diren konpetentziak\nIradokizun batzuk[aldatu iturburu kodea]\nMargolan bat edo beste artelan bat azaltzeko Wikipediara bideratu daitezke ikusleak QR kode baten bidez. Edo apalean dagoen liburu bat.\nPublizitate trikimailua izan daiteke QR kodeak erabiltzea.\nEskulangintza pixka bat eginez, kalean, parkeetan, ikastetxeetan, QR kode dotoreak eskaini daitezke, ikusleei informazio interesgarrira eskainiz. Irudi honetan faiantzazko edo toskaz egindako lauza bat.\nEraikuntza edo areto baten berri ematen duen QR kode bat.\nQRpediako QR kodeen erabilera erakusten duen film laburra. Wikipediako artikuluekin ilustratutako ukitze-pantaila mahai batean, 1600-1650 aldi historikoko informazioarekin eta koordenatu geografikoekin.\nIrudiko Zooan animaliei buruzko informazioa irakurtzeko aukera ematen da QR kode baten bidez.\nKale bati buruzko informazioa, eraikuntza bati buruzko informazioa partekatu daiteke QR kode baten bidez: "Hemen jaio zen...".\nEliza bateko leihoei buruzko informazioa Wikipedian leitzeko aukera, QR kode baten bidez.\nMonumentu bati buruzko informazioa eskaintzen duen QR kode ba.\nEraikuntza bati buruzko informazioa eskaintzen duen QR kode bat.\nMuseo batean informazioa eskaintzen duen QR kode bat.\nEskulangintza[aldatu iturburu kodea]\nGoragoko irudietan iradoki den bezala, hainbat material erabil daitezke Wikipediara bideratzen duten artikuluetarako QR kodeak eskaintzeko: buztina, faiantza, toska, zura, papera, kartoia, horma batean zuzenean margotu...\nNola egin QR kodea[aldatu iturburu kodea]\nQRpedia.org helbidean egindako QR kode bat. Artikulu honen URL helbidea qrpedia.org horretan kopiatu da, eta informatikarien lanari esker berehalakoan sortu da QR kode bat. Kode hori kopiatzea besterik ez zaigu falta.\nQRpedia.org erabiliz, Uliako parkeko landareak-eta etiketatzeko egurrezko taulatxoak inprimatu zituzten Uliako Lorebaratzak Wikiproiektukoek Donostia2016 taldekoen laguntzarekin.\n1.- QR kode bezala erakutsi nahi duzun URL helbidea kopiatu (Ctrl + C).\n2.- https://qrpedia.org/ horretan, itsatsi kopiatu nahi duzun URL helbidea (Ctrl + V). (Ezkerreko irudian bezala).\n3.- Eskulangintza. Sortutako QR kode hori, kopiatu nahi duzun materialean: buztina, faiantza, toska, zura, papera, kartoia, horma batean zuzenean margotu...\nAukeran[aldatu iturburu kodea]\n4.- Grabatu prozesua bideoan, egindako lana hurrengokoentzat tutoriala izan dadin...\n5.- Kargatu prozesuaren bideoa, grabatutako tutorialaren bideoa, formatu ireki batean, Wikimedia Commonsera, eta egindako lana hurrengokoentzat eskuragarri egongo da.\nWikiproiektua: Uliako Lore Baratzak.\nQR kodeak lortzeko esteka:[aldatu iturburu kodea]\nOinarrizko zehar-konpetentziak eta hainbat diziplinatako oinarrizko konpetentzia asko lan daitezke ariketa honekin, bereziki, lan taldeak antolatuz gero, komunikazio gaitasunari lotutakoak eta matematika eta zientzia gaitasunei lotutakoak:\nOrriaren azken aldaketa: 28 uztaila 2021, 13:38.


Fusible - Wikipedia, entziklopedia askea.\nFusiblea argindar instalazioetan erabiltzen den gailu bat da. Euskarri egoki biren artean kokaturiko metalezko hari edo xafla bat da, fusio puntu baxua duena. Instalazioko puntu jakin batean tartekatzen da. Bera zeharkatzen duen korronte intentsitateak zirkuituko beste atalak hondatzeko edo erretzeko moduko balioa hartzen duenean, Joule efektuaz, urtzeko prest egoten da; horrela, zirkuitua eteten da, beste atalak honda ez daitezen.\nMultimedia: Electrical fuses\n3D transistore (MuGFET)\nPelikula finen transistore (TFT)\nBeste transistore batzuk\nEremu-efektuko transistore (FET)\nEremu-efektuko transistore organiko (OFET)\nIndukzio estatikoko transistore (SIT)\nLotura bakarreko transistore (UJT)\nTransistore argi-emaile (LET)\nTransistore argi-emaile organiko (OLET)\nTransistore bipolar (BJT)\nKorronte konstanteko diodo (CLD, CRD)\nLED diodo (LED)\n3D txip (3D IC)\nIndukzio estatiko tiristore (SITh)\nMOS txip (MOS IC)\nSeinale mistoko zirkuitu\nSiliziozko artezgailu kontrolatu (SCR)\nVaricap muga heteroegitura\nErorketa txikiko erregulagailu\nKapazitate kommutatuko zirkuitu\nIzpi zuzenduko tetrodo\nHari beroko barretore\nPentagrid konbertsore (Hexodo, Heptodo, Oktodo)\nBalbula termoionikoak (RF)\nAtzeranzko-uhin oszilatzaile (BWO)\nEremu gurutzatuko anplifikatzaile (CFA)\nUhin progresiboko tutu (TWT)\nIzpi katodikozko hodiak\nIzpi deflexio hodi\nGasez betetako tutuak\nMerkurio arkuzko balbula\nAudio eta bideo konektore\nOrriaren azken aldaketa: 11 abendua 2021, 19:07.


Ohiko galderak Identifikazio zenbakia: 900002304\nInteresduna alta emanda dagoen jarduera ekonomiko guztiak, jardueraren helbidea eta alta- eta baja-datak adierazten ditu. 95. motako ziurtagiriaren kasuan, daukan informazioa azken 5 urteei dagokio.\nNon eska daiteke\nOharra: Bizkaiko Foru Ogasunean, Basurtuko Kaputxinoen Kalea 4, Jarduera Ekonomikoen gaineko Zergaren Atalean eska daitezke alten eta bajen ziurtagiriaz bestelako eskuzko ziurtagiri espezifikoak. Adibidez, "Lokalen alokairu-ziurtagiria" edo "EJZren salbuespena".\nJarduera ekonomikoetan alta egoeran dagoen eta zein epigrafetan


Amancio Prada eta Kantu Espirituala – Bilbao Orkestra Sinfonikoa\n16 - 17abendua 2021\n16 abendua 2021 Euskalduna Jauregia 19:30 h. Sarrerak Erosi\n17 abendua 2021 Euskalduna Jauregia 19:30 h. Sarrerak Erosi\n43 urte igaro dira Amancio Pradak bere ahots aparta Joan Gurutzekoaren olerkiari eskaini zionetik. Orduan, sorkuntza berria kultuzko disko bilakatu zen disko batean islatu zen, eta kantautoreak mundu osoko agertokietara eraman du. Oraingoan, Fernando Velázquezen orkestrazioari esker, Gabonetan aurkeztuko dugu. Ondorik, César Francken Sinfonia Ren, konpositorearen berrehungarren urteurrenaren bezperan (2022).


Najat el Hachmi, Josep Pla eta Amelie Nothomb mintzagai Irakurrieranen | Hitzen uberan\n← Peru Magdalena eta “Ametsondoa” Irakurrieranen\n“Booktegi” proiektua mintzagai Aritz Brantonekin Irakurrieranen →\nJexux Mari Zalakain eta Xabier Olarra elkarrizketatu ditu Gotzon Barandiaranek Irakurrieran irratsaioan. Josep Plaren Kale estua (Igela) eta Najat el Hachmiren Azken patriarka (Txalaparta) itzuli ditu lehenak; Garazi Arrula Ruizek itzuli eta Igelak argitaratutako Amelie Nothomben Hodien metafisika izan du mintzagai bigarrenak. (Argazkia: Berria).\nAzken patriarka eleberriak Marokotik Kataluñara emigratu duen Mimoun Driouchen istorioa kontatzen digu, bere alabaren begietatik. Haren eskutik aitaren izaera tormentatua ezagutuko dugu; bere izaera autoritario eta zaharkituak sortarazten dizkion talka etengabeak. Izan ere, pertsonaia gorrotagarria da Mimoun: matxista, liskarzalea, zurruteroa, bortitza, jeloskorra… Sarritan besoak liburuan sartu eta zerri horren lepoa estutzeko gogoa ematen duen pertsonaia horietariko bat da Mimoun. “Mirarizko” pribilegioen eskutik Driouch familiaren patriarkak nahi duena egin ahal izango du: edan, ezkondu aurretik zein ondoren beste emakume batzuekin oheratu, maitaleak izan, nahierara jantzi, edonora joan… Eta, aldiz, patriarkatu ahalguztidun horri esker bortizki debekatuko die haren emazte edo alabari berak posible dituen guztiak.\nKALE ESTUA nobelan, indar poetiko eta iradokizunez beteaz kontatzen da Torrelles izeneko herri bateko bizimodua, albaitari gazte iritsi berri baten begietatik ikusia. Bistan da izen horren atzean Josep Plaren jaioterri Palafrugell dagoela, eta haren asmoa, nobela idaztean, hango eguneroko bizimodua ispilu batean ikusten dugun bezala ematea zela. Plak ez zion garrantzi handirik ematen nobelak kontatzen duen istorioari, ezta nobelari berari ere oro har, ezpada bizimodua bera kontatzen zuen heinean. Jakitun zen nobela honi alde horretatik jarriko zitzaizkion erreparoez, eta horregatik ohartarazten zuen, kontakizunari egin zion hitzaurrean, bere asmoa zela “bizimodua den bezalakoxea agerian jartzea” eta bertan “bizitza den bezalakoa islatzen duten irudiak” agertuko zirela “ez sortuak eta konbentzionalak. Hemengoak, hortaz, errealitatearen irudiak dira”.\nHasieran, ez zegoen deus. Eta deus hori ez zen ez hutsa, ez nahas-mahasa: aski zuen bere buruarekin. Eta Jainkoak hori ona zela ikusi zuen.» Horrela hasten da Amélie Nothomben liburu hau, euskarara ekarritako hirugarrena. Genesia datorkigu gogora, hori baita eleberriko lehen aipu intertestuala, besteak beste, Heraklito, Aragon eta Tintin lotzen dituen kate luze bateko lehena. Gerra osteko Japonian kokaturiko liburua da esku artean dugun hau; garaian, mendebaldeko okupatzaileak (estatubatuarrak, bereziki) garaile eta nahieran ibili ziren herrialde suntsituan. Hain zuzen, mendebaldarrak izan ziren japoniarrentzat aberastasuna, boterea, kultura eta, nahi bada, edertasunaren irudia. Idazleak bere burua japoniartzat badu ere, mendebaldeko ikuspegitik idatziriko eleberria da Métaphysiques des tubes, 2000. urtean Albin Michel etxean argitaratutakoa; horrela, frantsesezkoa baino hamaika urte geroago kaleraturiko japonierazkoa bitxi samarra irudi dakioke japoniar irakurleari, edizio horren hitzaurrean itzultzaileak dioenez. Garrantzitsua iruditzen zait euskarara ekartzean horiek ere buruan izatea.\nThis entry was posted in gaIr-Irakurrieran, Gatzetan gordeak. Bookmark the permalink.


IHAUTERIAK 2020. Aurten Etxebarriko Ihauteriak hobekuntzak dakartza! – Hirix\nHasiera > Berriak > IHAUTERIAK 2020. Aurten Etxebarriko Ihauteriak hobekuntzak dakartza!\n14 Ots 2020 - Etxebarriko Udala\nIHAUTERIAK 2020. Aurten Etxebarriko Ihauteriak hobekuntzak dakartza!\nAurten Etxebarriko Ihauteriak hobekuntzak dakartza!\nAurten Etxebarriko Udaleko Kultura Sailak Ihauterietako jaiko zein lehiaketako formatuan aldaketak barneratu ditu herritarren parte hartzea hobetzeko eta laguntzeko.\nAldi berean ikuskizun osoa eskaini nahi du mozorro lehiaketa dantzaldi batekin konbinatuz eta adinen arabera banatuz.\nHorrela, bi espazio desberdinduko dira adinaren arabera, bakoitza bere ordutegi eta dinamika propioarekin.\nOtsailaren 22an frontoia guztiz irekita egongo da, 17:30 eta 19:00ak artean 12 urte arteko umeen mozorro lehiaketaz gozatu ahal izango dugu eta lehiaketaren ondoren ume eta familiei zuzendutako dantzaldia izango dugu 20:30ak arte.\nLehiketa honetan parte hartu ahal izateko parte hartzaileek izena eman dezakete online Etxebarriko udaleko web orrian otsailaren 1 eta 21aren artean edota otsailaren 22an frontoira hurbildu 16:30 eta 17:30 artean eta bertan izena eman.\n20:30etan karpaz estalitako Sabino Arana Plazan helduen eta adin mistoen (helduez eta umez osatutako koadrilen) mozorro lehiaketa hasiko da eta 22:00ak arte iraungo du. Behin sariak banatuta, dantzaldia hasiko da plazan eta 00:30ak aldera amaituko da.\nHelduen edota adin mistoen mozorro lehiaketan parte hartzeko, parte hartzaileek izena eman dezakete online Etxebarriko udaleko web orrian otsailaren 1 eta 21aren artean edota otsailaren 22an plazara hurbildu 19:00 eta 20:00ak artean eta bertan izena eman.\nEpea: Otsailak 1-21\n← Bizilabe STEAM Festibala Basaurin izango da otsailaren 15ean\nEusko Legebiltzarrerako Hauteskundeak. Hautesle Errolda kontsultatzea. Otsailaren 17tik 24ra. →


Eragin dezala leherketa - Gipuzkoako Hitza\nEragin dezala leherketa\n2018, irailak 14 Albisteak, gipuzkoa, Kirola, Kultura 200\nZerbaiten hasiera izan nahiko luke biharko Azkoitian antolatuta daukaten Herrikoloreak jaialdiak. Egun osoko egitarau zabalean 70 ekintza baino gehiago txertatuta, herriko kultur eta kirol jardueren erakusleiho izan nahiko luke egunak. “Lagun artean sortutako kontua izan da dena”, hasi du azalpena Inge Beloki antolatzaile taldeko kideak. “Herrian kontzertuen kultura nahikoa itzalita zegoen sentsazioa zeukan jende askok, eta hasiera hartan musika arlotik hasi ginen ideiak botatzen”.\nKirolariak, argazkilariak, margolariak… Herrian kultur eta kirol munduko errealitate asko zeudela jabetu ziren, ordea, batekin eta bestearekin hizketan hasita. “Eta horiek guztiak egun batez kalera ateratzea interesgarria izan zitekeela pentsatu genuen, bertakoak zein kanpokoak azkoitiarren zaletasunez jabetzeko eta euren artean harremanak saretzen hasteko. Jaialdiarekin zerbait piztu nahiko genuke herrian”.\nBelokik jakinarazi duenez, lauzpabost lagun dabiltza antolaketa lanetan. “Eta gure helburua ez da urteroko jarduna izango duen jaialdia izatea; interesgarriagoa iruditzen zaigu urte osoko kultur eta kirol eskaintza osatzea, antolatuko diren jarduera horiek txikiagoak izanda ere”. Argi daukate hurrengo urtean ez dutela antolatuko aurtengo egitura izango duen jaialdirik. Baliabideei dagokienez, udalaren laguntza izan dute hasiera-hasieratik. “Kultur teknikariarekin aritu gara lanean, batez ere, baina eguna geure kasa antolatzen utzi digu hark ere”.\nHamazazpi gunetan banatu dute herria, eta 10:00etan hasiko dira lehenengo jarduerak: argazki tourra, Ainara Garciarekin; argazki tekniken erakusketa, Ion Andoni Martin Gonzalezen eskutik; eta Gorka Larrañagaren arte erakusketa. Herri kirolak, kontzertuak, pailazoak, dantzak, pilota, eskubaloi, xake, kriket eta tenis partidak, artisau postuak, trikitilari eta txistulariak… Egun osoko festa daukate antolatuta biharko. “Herritar horietako bakar bati ere ez diogu esan zer egin behar duen, bakoitzak egiten duen horren ispilu izan nahiko lukeelako egunak”. Gehienak bai, baina partaide guzti-guztiak ez dira azkoitiarrak izango.\nTabernarien ekimenez, urtean hiruzpalau musika jaialdi antolatzen dituzte Azkoitian. “Baina eurek eurentzat sortutakoak izaten dira, parranda girokoak, eta kultur eskaintza zabaltzea izan da gure erronka, ezkutuan dagoen hori azalera ateratzea”. Herriko loreak eta herri koloreak, hitz jokoa egin nahi izan dute jaialdiaren izenarekin ere. “Loreak politak izaten dira askotan, bizitasuna ematen diote herriari, baina zaindu egin behar izaten dira; kultura bera ere zaindu egin behar da”.\n“Herritarrak ikusle izateari utzi eta eragile bihurtzea” da Herrikoloreak jaialdiaren erronketako bat, “igandetik aurrera txispa hori piztuta mantentzeko lanean jarraitzeko”. Herrian ideia berriak sortzea da helburuetako bat. “Herrian eta herritik sortzen delako kultura”.


Jon Martin: «Bideoan ageri diren erabakiak etengabe hartu behar ditugu bertsolariok» : Goierriko Hitza\n«Bideoan ageri diren erabakiak etengabe hartu behar ditugu bertsolariok»\nBertsomoviedako sari nagusia Jon Martinen eta Izaskun Bernedoren 'Zeuk erabaki' lanak jaso du.\nAskotan parte hartu izan duzu Bertsomoviedan eta aurten sari nagusia lortu duzu. Bai, ia urtero saritu dute gure lana modu batera edo bestera. Dena den, ez gara irabazteko aurkezten, gure lanaren eskaparate aparta iruditzen zaigu lehiaketa hau eta horrek motibatzen gaitu. Nola deskribatuko zenuke zuen azken lana? Txikitan baziren aukerak ematen zituzten abentura liburuak: “protagonistak honako egitea nahi baduzu, zoaz 69. orrialdera…” ziotenak. Antzerako zerbait egin nahi izan dugu, baina bideo formatuan. Dena den, bideotan ageri diren erabakiak etengabe hartu behar izaten ditugu bertsolariek. Modu automatizatuan eta intuitiboan egiten ikasi dugu denboraren poderioz eta ia ez gara konturatzen egiten ditugunik ere, baina berez brutala da dauden aukera guztien artean zuzenena hautatzea hain denbora gutxian. Lan berritzailea dela diote. Bai, hala da. Aspaldian ez da halakorik ikusi. Dena den, ez dugu ezer asmatu. Duela urte batzuk halako bideoak modan jarri ziren komunikazio munduan gabiltzanontzat. Kontua da boladak hain azkar pasatzen diren honetan zerbait retroa egitea berritzailea izan daitekeela urte batzuk pasata. Zer iruditzen zaizu irudia eta bertsoa uztartzen dituen Beasaingo lehiaketa? Behar bat identifikatu zutela iruditzen zait. Bertsopaperak ahanzturatik errekuparatzea helburu duen edozein lehiaketa primeran iruditzen zait. Bat-bateko bertsoak bereziki miresten diren garaiak bizi ditugu, baina idatzizkioak izan zituen bere urrezko garaiak ere. Ez genuke bazterrean utzi behar. Testuinguru eta helburu egokiak jartzea da gakoa. ALBISTE HONEKIN LOTUTA:\nBertsomoviedako irabazleek jaso dituzte sariak\n‘Zeuk erabaki’ lanak jasoko du Bertsomovieda lehiaketako sari nagusia


Hainbat ahultasun Yokogawa produktuetan | BCSC - Zibersegurtasun Euskal Zentroa\nHainbat ahultasun Yokogawa produktuetan\nProSafe-RSrako iDefine, R1.16.3 eta lehenagoko bertsioak.\nSTARDOM, VDS R7.50 eta lehenagoko bertsioak, eta FCN/FCJ Simulator R4.20 eta lehenagokoak.\nASTPLANNER, R15.01 eta lehenagoko bertsioak.\nTriFellows, V5.04 eta lehenagoko bertsioak.\nYokogawaren 3 geruzako eta 2 geruzako switchak, modelo hauetan:\nHirschmann-en 3 geruzako eta 2 geruzako switchak ere kaltetuak izan dira modelo hauetan:\nYokogawa fabrikatzaileak hainbat ahultasunen berri eman du lizentzien kudeaketaren funtzioan eta 2 geruza eta 3 geruzako hainbat switchetan. Urruneko erasotzaile batek horiek balia ditzake kode arbitrarioa exekutatzeko edo zerbitzuaren ukapena eragiteko.\nYokogawak ahultasunak konpontzen dituzten bertsio berriak ditu produktu hauetan:\nProSafe-RSrako iDefine, R1.16.4 bertsioa\n2 geruza eta 3 geruzako switchen kasuan fabrikatzaileak gomendatzen du debug tcpdump komandoa desaktibatzea, ez baitauka firmware berririk.\nInformazio gehiagorako erreferentziazko lotura ikusi edo harremanetan jarri fabrikatzailearen laguntza ekipoarekin.\nKaltetutako Yokogawa produktuen lizentzien kudeaketaren funtzioa ez dago modu zuzenean ezarria. Horrek erasotzaile bati ahalbidetuko lioke bereziki diseinatutako paketeak baliatzea bufferraren gainezkatzea eragiteko, eta horrela zerbitzuaren ukapena eragingo luke edo urrunetik kodea exekuta lezake.\n2 geruza eta 3 geruzako Vnet/IP switchen debug funtzioak ahultasun bat dauka tcpdump komandoan. Debug kontsolan tcpdump komandoa exekutatzen den bitartean erasotzaile batek ahultasuna balia lezake komunikazioen deskonexioa eragiteko edo haietan interferitzeko.


Teknologia - Wikipedia, entziklopedia askea.\nTeknologia, grezierazko τεχνολογος-tik, tekne (τεχνη, "zientzia, arte, edo lanbide") eta logos (λογος, "jakintza-multzoa") hitzez osatuta dago. Hainbat definizio dituen arren, kontzeptu zabalenean, espezie batek modu sistematiko eta arrazionalean behar edo arazo praktikoei erantzuteko ebazpen teknikoak deskribatu, azaldu, diseinatu eta aplikatzea ahalbidetzen duen zientifikoki antolatutako jakintza-multzoari deritzo teknologia. \nXX. mendearen erdialdean gizakiek Lurraren atmosferatik irteteko adina ezagutza teknologiko eskuratu zuen, espazioaren esplorazioan murgilduz.\nTeknologia, era logiko eta ordenatuan aplikaturik, gizakiari bere ingurune material edo birtuala aldatzeko aukera ematen dioten ezagutzen eta tekniken multzoa da, bere beharrak asetzeko, hau da, konponbide erabilgarriak sortzeko pentsamendu eta ekintzarako prozesu konbinatua.\nTeknologiak gizakiok gure ingurunea aldatzeko dugun nahiari eta borondateari erantzuten dio, gure desioak asetzeko modu berriak eta hobeak bilatuz gure inguruko mundua eraldatzeko. Teknologiaren motibazioa identifikatutako beharrak edo nahiak asetzea da, jarduera teknologikoa garapena, diseinua eta exekuzioa da eta azken produktua ondasunak eta zerbitzuak edo metodoak eta prozesuak dira.\nElkarren artean oso desberdinak diren teknologia asko dauden arren, ohikoa da teknologia singularrean erabiltzea guztien multzoari edo horietako bati buruz hitz egiteko. Teknologia hitza teknologia guztien jakintza komunak aztertzen dituen diziplina teorikoari ere badagokio, eta testuinguru batzuetan, berriz, hezkuntza teknologikoari, teknologia garrantzitsuenak ezagutzeko eskola-arloari.\nTeknologiek modu nabarmenean aldatzen dute gizakiak zein beste animalia-espezie batzuk beren ingurune naturala kontrolatu eta moldatzeko duten ahalmena. Gizakiaren kasuan, teknologiaren erabilera natur baliabideak tresna sinple bihurtzean hasi zen, historiaurrean. Sua kontrolatzeko abilezia jauzi garrantzitsua izan zen, janari-iturriak asko zabaldu baitzituen, eta gurpilaren asmakizunak ondasunak urrunago garraiatzeko eta mugikortasuna handitzeko aukera eman zuen. Berrikiago izandako garapen teknologikoek, esaterako telefonoak, hedabideek edo internetek, komunikaziorako mugak asko murriztu dituzte eta eskala planetarioko elkarrekintzak sortzea ahalbidetu dute.\nHala ere, teknologia guztiak ez dira helburu baketsuetarako garatu: gero eta ahalmen suntsitzaile handiagoa duten armak sortu baitira, adibidez.\nJarduera teknologikoak gizartearen eta ekonomiaren aurrerapenean eragiten du, baina aplikazio komertziala besterik ez bada, aberatsenen nahiak asetzera (kapitalismoa) bidera daiteke, eta ez behartsuenen funtsezko beharrak konpontzera. Ikuspegi horrek ingurumenaren erabilera ez-iraunkorra bultza dezake. Giza teknologia batzuek, biosferaren erabilera intentsiboa, zuzena edo zeharkakoa dela eta, planetako baliabide naturalak gero eta gehiago agortzen eta degradatzen dituzte. Maila handi edo txikian, teknologia berrien garapenak gizarteen balioak aldatzen ditu, eta batzuetan galdera etiko berriak sortzen dituzte.\nHala ere, teknologia ingurumena babesteko ere erabil daiteke, gizartearen behar gero eta handiagoak modu jasangarrian konpontzeko irtenbide berritzaile eta eraginkorrak bilatuz, planetako baliabide natural eta energetikoak agortu edo degradatu gabe edo gizarte-desberdintasunak areagotu gabe. Giza teknologia batzuek izugarrizko aurrerapena ekarri dute milaka milioi pertsonaren bizi-estandarretan eta -kalitatean, eta, aldi berean, ingurumena hobeto zaintzea lortu dute.\nTeknologiak era guztietako ekintza sistematikoak biltzen ditu, gauzak eraldatzea helburu dutenak, hau da, teknologiaren helburua gauzak egiten jakitea eta zergatik egiten diren jakitea da.\nAsmakizun berriak ez dira nahitaez hobeak. Baina berrikuntzak liluratzen gaitu, eta horren alde egiten dugu, askotan kalitateari begiratu gabe\nTeknologia giza jarduerarekin lotzeko joera dago. Hau ez da guztiz zuzena, beste hainbat animalia-espeziek ere teknologia jarduerak garatzen baitituzte. Beste joera bat, teknologia gizakiek erabiltzen dituzten produktuekin soilik lotzea da, produktu konplexuak orokorrean. Prozedura eta metodo teknikoek eta tresnek ere teknologia osatzen dute, hala nola, jantziek, produktu sinpleek, idazkerak, komunikazio-teknikek, abeltzaintzak, nekazaritzak, apaingarriek, eta abar.\nGaur egun, teknologia-aro esanguratsu batean gaude, ondasunen ekoizpena eta merkaturatzea nagusi diren garai historikoa, eta energia-faktoreak zeregin garrantzitsua du.\n1 Zientzia eta Teknologiaren arteko lotura\n2 Berrikuntza teknologikoa\n3 Teknologiaren inpaktuak\n4 Teknologia eta generoa\n5 Garapen teknologikoaren mugarri historikoak\n6 Lanbide tekniko eta teknologikoak\nZientzia eta Teknologiaren arteko loturaAldatu\nZientziaren eta teknologiaren motibazioa, jarduera eta produktuak desberdinak dira. Zientzian, motibazioak inguruko mundua eta harekin zerikusia duten fenomenoak arrazionalki ezagutu eta ulertzeko nahiari erantzuten dio. Jarduera zientifikoa ikerketa da, eta emaitza, aldiz, ezagutza zientifikoa.\nNahiz eta teknologiak ezagutza zientifikoak erabiltzen dituen, esperientzian ere oinarritzen da, askotan ezagutza enpirikoak erabiliz eta beste faktore asko kontuan hartuz, hala nola, eraikuntzaren edo industria-ekoizpenaren alderdi praktikoak, ekoizpen moduak eta bitartekoak, egingarritasun ekonomikoa, produktua erabiltzailearen ohituretara egokitzea, produktuak jendearengan izan dezakeen onarpena, etab.\nZientziak ere teknologia erabiltzen du, beharrezkoa baita ikerketan aurrera egiteko. Ezin da garapen teknologikorik egin ezagutza zientifikoetan aurrera egin gabe, ezta zientzia egiterik ere ikerketarako behar diren ekipo eta sistemen ekarpenik gabe. Harremana, beraz, ez da menderakuntzakoa, osagarritasunekoa baizik. Gaur egungo munduan, Zientzia eta Teknologia interdependentzia-erlazio oso handi batek lotzen ditu, baina bati eta besteari lotutako jarduerak funtsean desberdinak eta elkarren osagarriak dira.\nBerrikuntza teknologikoak aberastasuna edo gizarte-ongizatea sortzea du helburu, sistema ekonomikoan ezagutza teknologikoaren aplikazioan oinarritutako produktu, zerbitzu edo ekoizpen-prozesu berriak plazaratuz.\nGizateriaren bilakaeran zehar berrikuntza tekniko ugari izan dira. Hain zuzen ere, berrikuntza horietako batzuk erabiltzen dira bilakaera horren etapa nagusiak identifikatzeko. Gaur egungo ekonomia-jardueraren ezaugarri berezietako bat berrikuntza teknologikoek (ezagutza zientifikoan oinarrituak eta industria-testuinguru batean ezarriak) hartu duten garrantzia da, hain zuzen ere, aberastasun eta ongizate-iturri nagusietako bat. \nUrtetan pentsatu izan da berrikuntza teknologikoa prozesu lineala dela, ideia berri bat sortzetik hasi (asmakuntza) eta produktu edo prozesu berri baten hedapen sozialean amaitzen dena (merkaturatzea). Kontzepzio hau aldatu da eta egun, berrikuntza teknologikoa oso prozesu konplexutzat ulertzen da, non etengabeko berrelikatze eta elkarreraginak agertzen diren izaera desberdineko faktore askorekin. Nolanahi ere, berrikuntza teknologikoaren funtsezko elementu gisa mantentzen da ezin dela bereizi ezagutza teknologiko berrien (hau da, oinarri zientifikoa eta sistematikoa dutenak) ekoizpen edo asimilatzetik eta produktu eta prozesu berrien diseinu, gauzatze, merkaturatze eta zabaltzetik. \nBerrikuntza teknologikoaren prozesuaren hiru une nagusi bereizten dira:\nMerkatuan sartu nahi den ideia, produktu edo prozesu berriaren kontzepzioa.\nIdeia hori garatzea, produktu teknikoki, ekonomikoki eta sozialki bideragarria izateko.\nIdeiaren garapenaren emaitza den produktu edo prozesu berriaren ekoizpena eta hedapena.\nTeknologiak aukeratzeak, garatzeak eta erabiltzeak askotariko eraginak izan ditzake giza zereginaren arlo guztietan eta naturan. Gai horretako lehen ikertzaileetako bat McLuhan izan zen, eta teknologia partikular bakoitzari buruz erantzun beharreko lau galdera hauek planteatu zituen:\nZer sortu edo ahalbidetzen du?\nZer babesten edo handitzen du?\nZer berreskuratzen edo birbalioztatzen du?\nZer ordezkatzen edo zaharkituta uzten du?\nGaldetegi hau zabaldu egin daiteke jarduera teknologiko bakoitzak pertsonengan, haien kulturan, gizartean eta ingurumenean dituen eraginak, positiboak edo negatiboak, hobeto identifikatzen laguntzeko:\nInpaktu praktikoa: Zertarako balio du? Zer egin daiteke hura gabe ezin dena egin? Zer errazten du?\nEragin sinbolikoa: Zer sinbolizatzen edo irudikatzen du?\nInpaktu teknologikoa: Zer objektu edo jakintza teknikok egiten dute posible? Zerk ordezkatzen du edo zaharkituta uzten du? Zer murrizten du edo ez du hain probable egiten? Zerk berreskuratzen edo birbalioztatzen du? Beste teknologia batzuk garatzeko zer oztopo ezabatzen ditu?\nIngurumen inpaktua: Zer baliabide erabiltzen dira gehiago, gutxiago edo gehiago? Zer hondakin edo isurketa sortzen ditu? Zer ondorio ditu ekosisteman?\nEragin etikoa: Gizakiaren oinarrizko zein beharrak asetzen du hobeto? Zer desira sortu edo bultzatzen du? Zer kalte itzulgarri edo itzulezin eragiten ditu? Zein alternatiba onuragarriago existitzen dira?\nEragin epistemologikoa: Aurretiazko zer ezagutza jartzen ditu zalantzan? Zer jakintza-arlo berri irekitzen edo bultzatzen ditu?\nTeknologia eta generoaAldatu\nZientza, Teknologia eta Gizartea (ZTG) azterlanen helburu nagusia zientzia eta teknologiaren garapenak gizarteko arazoekin duten erlazioa aztertzea da. ZTG ikerketek ondorioztatzen dute zientziaren eta teknologiaren garapena ezin dela ulertu baldintzatzaile politiko, sozial, ekonomiko edo kulturaletatik kanpo.\nZientzia, teknologia eta generoari buruzko azterketek helburu politikoa partekatzen dute: praktika zientifikoan islatzen diren sexismoaren eta androzentrismoaren kontrako jarrera. Azterketa mota hauek filosofia orokorrak, pentsamendu politikoak eta zientziaren filosofiak ezarritako bideei jarraituz hainbat modu sofistikatuetan garatu dira, baina denek onartzen dute mugimendu feministaren bigarren olatuan dutela zoru komuna, 60ko eta 70eko hamarkadetako emakumearen askapen-mugimenduari lotutakoa. \nZientziaren eta teknologiaren eztabaida feministaren alderdi politikoa gai honen jatorria edo garapen historikoa azaltzen duen edozein testutan agertzen da. Behin eta berriz errepikatzen den narrazioa bi ikuspegi ezberdin baina osagarrietatik jasotzen da. Alde batetik, zientzia eta teknologia munduko emakumeen kontakizuna ageri da, haien desberdintasunaren inguruko kontzientzia hartuz. Desberdintasun hori gutxiagotasun gisa ulertzen da eta zientzia eta teknologian kopuru aldetik duten presentzia eskasean (zergatik hain gutxi? Alice Rossiren galdera da, zientziaren historiaren ikerketa feministako adar oso baten sortzailetzat aurkezten dena), zein emakumeak zientziara sartzea oztopatu eta haren azpiko “estatutu epistemikoa” betikotu duten oztopoetan bezala. Zientzia eta teknologiaren historian isildutako eta ahaztutako emakumeen iruditegia berreskuratzea eta ikerketa enpirikoa eta emakumeak zientzia eta teknologiatik baztertzeari buruzko hausnarketa ezinbesteko salaketa lanak dira. Lan historiko-soziologiko horien osagarri dira neskak eta emakumeak zientzia eta teknologiaren hezkuntza curriculumean txertatzeko eta erreferente bihurtzeko ahalegin pedagogikoak. Bestetik, mugimendu politiko eta sozial desberdinetako emakume militanteen kontaketa ageri da: klase borrokan, ekologian, antimilitarismoan, eta abar. Hemen, konpromiso feminista eta bestelako konpromiso soziopolitikoak elkar-jartzea nahikoa ez dela ondorioztatzen dute eta generoa analisi zientifiko-teknologiko kritikoetan aldagai esanguratsu gisa gehitzea balioan jartzen dute.\nZientzia eta teknologiari buruzko eztabaida feminista zientzietan emakumeen urritasunaren kontzientzia hartzetik hasten da, eta garrantzi epistemologikodun auziak ere hartzen doa, hau da, ezagutzaren aukera eta justifikazioari eta subjektu kognitiboaren rolari buruzkoak. Garapen historiko hori ez da gainditu den prozesua, diskriminazio azterketek funtsezko funtzioa betetzen jarraitzen baitute generoari eta jarduera zientifiko-teknologikoari buruzko analisi-espektroan.\nEmakumeak debekatutako eremuetan integratzeko feminismoak hasieran zuen kezkak konpromiso argia du hezkuntzaren eraldaketarekin, zientziaren eta teknologiaren praktikarekin eta kudeaketarekin. Etorkizunari begira, ZTG agendaren helburu nagusienetako bat da.\nGarapen teknologikoaren mugarri historikoakAldatu\nHarrizko tresnak eta armak: Lehen hominidoek sortu zituzten duela 1.000.000 urte baino gehiago. Armen bidez, animalia basatien ehiza hobetu ahal izan zen. Tresnek animalien zatikatzea eta larru, hezur eta zuraren lanketa erraztu zituzten, gizakien bizimoduan lehen aldaketa esanguratsuak eraginez.\nSua sortzea: Sua lehenagotik ere erabiltzen bazen ere, gizakiek sua beraiek sortzearen lehen aztarna duela 200.000 urtekoa da. Suaren kontrolak hainbat abantaila ekarri zituen: animalia arriskutsuak uxatzea, eguna luzatu ahal izatea lanerako zein gizarte-harremanetarako, klima hotzagoa duten eremuetan bizi ahal izatea, janariak suaren bidez moldatzea, etab.\nSaskigintza: Ez da segurtasunez ezagutzen noiz sortu zen, baina buztingintza baino lehenagokoa dela uste da. Saskiak janariak eta objektu txikiak garraiatzeko lehen ontziak izan ziren.\nBuztingintza: K.a. 8000. urtearen inguruan sortu zen (Neolitoaren hasieran) Europan. Teknologia hau biziki baliagarri izan zen jariakinak gordetzeko. Gainera, buztingileen labeak ondoren sortuko ziren metal-galdaketarako oinarria izan ziren.\nZerealen laborantza: K.a. 8500. urtearen inguruan sortu zen, Ilgora Emankorrean. Nekazaritzaren emankortasun handiak elikadurarako behar zen denbora murriztu zuen eta erreserben biltegiratzea erraztu zuen, giza populazioaren emendioa eraginez. Nekazaritzak nomadismoa murriztu zuen eta lehen hirien sorrera eragin zuen. Hirietan lanaren gizarte-banaketa sortu zen eta teknologien ugaritzea agertu zen.\nKobrearen metalurgia: K.a. 7000. urtearen inguruan gaur egun Turkia den eskualdean, Anatolia penintsulan.\nAhuntz eta ardien etxekotzea: K.a. 7000. urtearen inguruan Anatolia eta Persian. Animalien lehen hautespen artifizialak egin ziren, animaliengan gizakientzat egokienak ziren ezaugarriak atxiki eta hobetuz.\nOihalgintza: Animalien zein landareen zuntzak erabiliz egindako lehen oihalak K.a. 5000. urtean sortu ziren Anatolian, Mediterraneoko Levanten eta Egipton.\nGurpildun orga: Mota honetako tramankulu baten lehen irudikapena K.a. 3500. urtearen ingurukoa da, eta Kaukasoan sortu zen.\nIdazkera: K.a. 3300. urtean, Sumerren, sortu zen idazkera kuneiformea. Lehen idazkera hau biziki oinarrizkoa zen eta zergen ordainketa kontrolatzeko eta inbentarioak egiteko erabili zen.\nIdazkeraren asmakuntzak periodo historikoaren hasiera markatzen du. Ondoren, informazioaren transmisiorako prozesu sistematikoak eta teknologien analisi arrazionalak azkartu egin zuen teknologiaren bilakaera.\nZaldiaren etxekotzea: K.a. 3000. urtearen inguruan, Eurasiako estepetan.\nBeira fabrikazioa: Egipton K.a. 3000. urtean.\nBrontzearen metalurgia: gaur egun Tailandia den eremuan, K.a. 4500. urtearen inguruan.\nAbakoa: Txinan sortu zen K.a. 2650. urte inguruan.\nBurdinaren metalurgia: K. a 2300an sortu zen Indian eta Mesopotamian.\nIparrorratza: Txinan asmatu zen 1160. urtean.\nInprenta: 1447. urtean Gutenbergek sortu zuen gaur egun ezagutzen den inprenta modernoa.\nEhungailu automatikoa: 1725an asmatu zuen Basile Bouchon frantziarrak.\nLurrun-makina: James Watt ingeniari eskoziarrak Thomas Newcomenek asmatutako lurrun-makina hobetu zuen 1765a eta 1784a artean.\nBaztangaren aurkako txertoa: Edward Jennerrek asmatu zuen 1796an.\nZeluloidea: Lehen plastiko artifiziala izan zen, eta John Wesley Hyatt kimikari estatubatuarrak asmatu zuen 1860an.\nDinamoa: 1867an asmatu zuen Werner von Siemens alemaniarrak.\nTransistorea: 1948an asmatu zen.\nLanbide tekniko eta teknologikoakAldatu\n↑ «Thinking Through Technology: The Path between Engineering and Philosophy, Carl Mitcham. 1994. University of Chicago Press, Chicago, IL. 328 pages. ISBN: 0-226-53196-1(hc); 0-226-53198-8(pb). $47.50(hc); $15.95(pb» Bulletin of Science, Technology & Society 16 (3): 147–147. 1996-06 doi:10.1177/027046769601600315. ISSN 0270-4676. (Noiz kontsultatua: 2020-04-14).\n↑ a b Fidalgo Sánchez, José Antonio.. (). Tecnología industrial, 2 Bachillerato. Everest ISBN 978-84-241-9053-8. PMC 733616668. (Noiz kontsultatua: 2020-04-14).\n↑ a b c Fisac, Miguel Ángel Quintanilla. (2012). «Tecnología, cultura e innovación» Ciencia, tecnología y sociedad, 2012, ISBN 978-84-9879-258-4, págs. 103-135 (Trotta): 103–135. ISBN 978-84-9879-258-4. (Noiz kontsultatua: 2020-04-14).\n↑ McLuhan, Marshall 1911-1980. (2015). La aldea global : transformaciones en la vida y los medios de comunicación mundiales en el siglo XXI : la globalización del entorno : último trabajo de Marshall McLuhan. (1ª ed. en esta colección. argitaraldia) Gedisa ISBN 978-84-9784-903-6. PMC 904684047. (Noiz kontsultatua: 2020-04-14).\n↑ González García, M.I. (1998), “La cuestión de las controversias en el feminismo”, “El papel de las controversias en ciencia” Seminario Internacional Complutense-n aurkeztutako hitzaldia, Madril, 1998ko apirila.\n↑ Rose, H. (1994), Love, Power and Knowledge: Towards a Feminist Transformation of the Sciences, Bloomington, IN: Indiana University Press.\n↑ García, M. I. G., & Sedeño, E. P. (2002). Ciencia, tecnología y género. Revista Iberoamericana de Ciencia, Tecnología, Sociedad e Innovación, 2.\nAzken aldaketa 12 ekaina 2022(e)an, 19:22(e)tan\nOrriaren azken aldaketa: 12 ekaina 2022, 19:22.


RENFEren aldiriko zerbitzuetan bada gaizki edo oso gaizki doan zerbait - - Kronika.eus\nJulen Begiristain Baztan, Eguzki 2022-01-22 00:00\nRENFEren aldiriko trenen Oria aldeko erabiltzaileek 2021a gogoratuko dugu zerbitzuak hondoa jo zueneko urtea bezala. Askoz beherago, askoz okerrago, ezin.\nBatez ere azken hiru hilabeteotan oso ohikoa da trenak garaiz ez iristea. Atzerapenak sarri hamar minutukoak izaten dira, baina hamabost edo hogei minutukoak ere ez dira arraroak. Batzuetan, zerbitzuak bertan behera gelditzen dira. Horren ondorioz, atzerapenak areagotzeaz gain, bi zerbitzuen erabiltzaileok bakar batean metatzen gara. Egunotan ikusi ahal izan ditugun irudiak ez dira eredugarriak, ez, ditxosozko birusaren kutsadura-arriskua saihesteko.\nBaina atzerapenak metatzeaz eta hainbat zerbitzu bertan behera uzteaz gaiz, informazioa falta da, pantaila eta teleadierazleek ez dute funtzionatzen, bat-batean itzalaldiak gertatzen dira… Laburbilduz: Gipuzkoako RENFEn bada gaizki doan zerbait, oso-oso gaizki, eta horren\nondorioz zerbitzuaren kalitatea gutxieneko historikoetara jaitsi da.\nGauzak horrela, herritarrak aldiriko tren-zerbitzuetan pairatzen ari diren egoera ikusita, Eguzkik Andoain, Urnieta eta Hernaniko Udalei zera eskatzen die: RENFEri modu formalean eska diezaiotela zerbitzua behingoz duintzeko eta orain dela ez gehiegi zuen kalitatea, behintzat, lehenbailehen berreskuratzeko. Halaber, Espainiako Gobernuak Euskadiko Autonomia Erkidegoan duen ordezkariari Denis Itxaso jaunari, RENFEk Gipuzkoan duen funtzionamenduaren arduraduna ere baden neurrian, zera eskatzen diogu: Azalpenak emateko aldiriko\ntren-zerbitzuak Gipuzkoan izan duen kalitate-galeraren gainean. Estatuaren Gobernuari errealitate horren berri emateko, neurriak har ditzan eta zerbitzuaren kalitatea lehenbailehen berreskura dezan.


interrogativo - Elhuyar dictionaries\n1 adj. galderazko; galde- (hitz-elkarteetan)\nuna mirada interrogativa: galderazko begirada bat\n2 adj. (Ling.) galderazko; galde- (hitz-elkarteetan)\noración interrogativa: galderazko perpausa\n3 s.f. (Ling.) galde-perpaus, galderazko perpaus\nlas interrogativas pueden ser también dubitativas: galde-perpausak zalantzazkoak ere izan daitezke\n4 adj./s.m. (Ling.) galdetzaile\n'quién' es un pronombre interrogativo: 'nor' izenordain galdetzailea da\nHarridurazkoak edo galdetzaileak: ¿Por qué, cuándo, dónde lo has dejado?>\nInterrogativos o exclamativos: ¿Por qué, cuándo, dónde lo has dejado?\nGaldetzailerik ez duten galderazko perpausek -a har dezakete: Nik dakita zure lagunen berri?>\nLas frases interrogativas sin interrogativo pueden llevar -a: Nik dakita zure lagunen berri?\nBada beste sailkapen bat, funtzioa kontuan hartuta, aditzondo erakusleak (aquí, entonces, luego, así...), erlatibozko aditzondoak (donde, cuando, como) eta aditzondo galdetzaileak (dónde, cuándo, cómo ) bereizten dituena.>\nExiste otra clasificación que, a partir de la función, distingue entre adverbios demostrativos (aquí, entonces, luego, así...), adverbios relativos (donde, cuando, como) y adverbios interrogativos (dónde, cuándo, cómo).\nZertako, zergatik galdetzaileen erantzunerako -kotz darabil, -ko ren ordez: Elgarrekin bizitzekotz>\nEn respuesta a los interrogativos zertako, zergatik se usa -kotz en lugar de -ko: Elgarrekin bizitzekotz\nSi konjuntzioak zehar-galderazko perpausak sartzen dituenean, galderazko perpaus osoa da. Galdetzaileek sartuta badaude, galderazko partziala da (13. gaia ikusi):>


Oholtza, oholtzari ertzak zabaltzen –\nBertsolariak hitzak zizelkatzen ditu; esan liteke, ahozko eskulturak egiten dizkiola haizeari. Bertsolarioi behin baino gehiagotan aurpegiratu digute oholtzan estatuak ematen dugula. Hain zuzen, estatuatik eskulturarako tartea gurutzatzera darama bertsolaria Beñat Krolem artista eta ikerlariak: bat-bateko eskulturak sortzen ditu, bertsolariok horietatik inprobisa dezagun\nBertsoa, oinarri oinarrian, hitz abestua da (neurrigabea neurtuan, eta errimatua normalean). Esentzia xumea du bertsoak, esentzia bete hitz, esentzia hutsa. Eta horrek aske egiten du. Aske, burujabe izateko eta aske, gainerako adierazpide artistikoekin jolasteko. Bertsoa ahozko literatura da, baina oholtzan ikusi dugu musikatuta, edo dantzatua, edo antzezleek gidatua, zinemara eramana, marrazkien abiapuntutik eraikia … Orain, Beñat Krolem-en proposamenak arte plastikoekin esperimentatzera darama, haragizko eskultura bihurtzen ditu bertsolariak.\nBilbotarrak argi du “bertsolaritzaren ustezko xumetasunak” ez duela gehigarririk behar, baina “bertsogintza beste parametro-baldintza artistikoetara murgildu” litekeela sinetsita ekin dio, Bertsozale Elkarteko gogoetan kulturgintzan leudekeen aukerak aztertzea erabaki den honetan. “Elkarrizketa artistiko bat” proposatzen du Krolem-ek, “bertsolariaren teknikaren prozedura trabatu, bide berriak zabaldu eta bertsolariaren gorpuzkera ikertu” nahi ditu, ez baita performancesoil bat, ikerketa artistikoa baizik: “prozesuan zehar sortu dira gogoetak eta ezusteko erantzunak”.\nHala ere, sortzaileak ez luke bere lana batuketa baten gisan ikusterik nahi, “arte bakoitzaren ezaugarriak ezagutuz bide desberdinak lantzea” dela esango luke, batasun bat. Esperimentazio bakoitzak lur eremu berri bat ireki dio bertsogintzari, entzule mota desberdinengana gerturatzeko aukera eskaini dio; eta Oholtzaez da salbuespena: arte plastikoetan interesa duen eta euskaraz ez dakien jendeak lehen aldiz aditu du bertso saio bat ikuskizunari esker eta horri balio handia ematen dio artistak: “euskara eremu linguistiko desberdin askori hurbildu diogula uste dut”.\nBertsolaritza, arte plastikoen begiradatik\nNola iristen da arte ederretan (Cum Laude!)lizentziatu den artista gazte bilbotarra bertsolariengan erreparatzera? Ikerketa artistikorako lerro moduan inprobisazioa hautatzeak zerikusia du, noski, baina bertsolaritzari eskainitako begirada berezia esanguratsua da, “performanceinteresgarri” moduan ulertuta “bertsolariak bisualtasuna hitzetatik lantzen duela” ulertzen baitu. Estetikoki estatiko eta estatikoki (anti)estetiko den jardun batean, “pentsamendu-mugimendua” antzematen du Krolem-ek, beste adierazpen batzuekin alderatuta hain “esplosiboa” izan gabe, bere ustez bertsolaria ez baita espresioz zurruna, “hor daude keinuak, gorputz mugimendu sutilak eta bertso saio tipologia desberdinak; bertsolariaren mugimendu esplosiboa barruan sortzen da eta hitzaren bitartez ikusarazten duela esango nuke”. Esateko moduan du mugimendua bertsolariak, ahotsean doakio.\nIzan ere, bertsolaria oholtzatik kanpo ere bertsolari da sortzailearen ikuspuntutik, “bertsorik gabe edo publikorik gabe ere bai”. Ez da kasualitatez, interes gehien pizten dion ezaugarria bertsoa abestu aurreko unea: “bertsolaritik eta bertsogintzatik gehien interesatzen zaidana, sortzen dituzten isilune eta isiltasunak dira”. Bere ustez, bertsolaria bertsolari da saioetara bidean, kotxeko bidaia bakartietan, bere buruari kantuan edo isilean. Komunikazio aurreko une horrek sorgintzen du Krolem: “maite ditut maite bertsolari inkomunikatuak, inkomunikazioaren edo mezu ezaren barnean ‘lokazten’ diren bertsolariak”.\nBai, bertsolariak badu gorputz bat, ahotsari eragiten diona, ahotsa baino lehen oholtzaratzen duena. Guk, gure hitzei eta ahotsei protagonismoa ematen diegu, oholtza ere fokua hitzetan gera dadin antolatzen dugu, espazioa horrentzat doitzen dugu; gorputzik daramagunik ere ahaztuta. Baina badaramagu eta bagara gorputz bat ere. Eta Beñat Krolem-ek, lehengai gisa balia dezagun animatuko gaitu, bat-batekotasun bisuala eta ahozkoa uztartuz: “bertso baten sormen-prozesuaren eta gorputzaren jarreraren arteko azterketa da Oholtza”.\nZe materialezkoak dira, ordea, bertsolarion gorputzak? Gai jartzaileren batek esango luke agian, gure jarduteko moduek marmolaren malgutasuna dutela; edo burdin goriz begiratzen ditugula batzuetan, edo granitoaren leuntasuna dugula hitzetan, edo kristala bezala, gardenak garela baina kraskatzen entzun gaituztela gai batzuen aurrean. Krolem-ek esker onez hitz egiten du prest agertu diren bertsolarien inguruan, eta bat baino gehiago ezagutu ditu orain arteko ibilbidean (Saioa Alkaiza, Maider Arregi, ni neu eta hasieratik orain arte bidelagun, Jon Martin eta Jone Uria): “bertsolari ugarirekin lan egitea bertsokera eta izakera desberdinekin lan egitea da, horrek ikerketari aberastasuna eskaini dio”.\nGure ahalegin xumean, beraz, eskultura inprobisatu malgu eta moldagarri bihurtzen gara, momentuari erantzuteko. Zer beste egiten du ba bertsolariak plazan betidanik, uneari eta guneari erantzutea ez bada? Orain, gorputza ere jartzea eskatzen digu Oholtzaproiektuak.\nErosotasuna ez da aukera bat\nBertsolariok hitzetatik pentsatzen badakigu, girotik inprobisatzen dugu ezinbestean, iruditik abiatuta inprobisatzen ikasten ari gara … baina zer mugitzen da gorputzetik inprobisatzean? Zer, gaia postura bat, irudi bat denean? Norberak gorpuztua zailagoa da gainera, ez baitu bertsolariak berak irudia ikusterik izango, publikoak bai. Bertsolariari eskultorea ikusi dueneko irudia geratuko zaio, edo bestela sentitzen duena. Jarri dion posizioan arnasa normaltasunez har dezakeen, ondo ikusten duen edo argi batek itsutzen ote duen, edo oihal bat duen aurpegian … motibagarria izan daiteke, interesgarria da, baina ez da erosoa.\nBat-bateko jardunean ari den edonor nekez izango da eroso ibili zale, baina bada ezpada abisua bota du Beñat Krolem-ek: “betikotasunari trabak jartzea interesatzen zait”. Eta batek senti lezake buduegiten ari zaizkiola (ikus argazkiak); baina “ikerketa artistiko honek ahozko bat-bateko munduari prozezu berri batzuk eskaini nahi dizkio” dio artistak, eta azpimarratzen du “bertso-performanceosoan” bertsolaria erabakiak hartzeko aske dela “ez dago zuzendaririk”. Probatu duelako daki Krolem-ek, bertsolaria “edozein egoera espazialera” molda daitekeela (ez dakigu bertsolariak bat datozen, kontua da, gustura joaten garela aukera dugunetan).\nIkusleak ere ez ditu bertan goxo uzten, Oholtzaproiektuak; parte hartzera bultzatzen du publikoa, sortzen eta aldatzen doazen eskulturei esanahi bila, edo bat-bateko eskulturako pieza moduan: “publikoarekin egituratzen ditut askotan piezak, non publikoa eskulturaren parte bihur daitekeen”. Azken batean,Oholtzak bertsolariaren eta publikoaren arteko harremana hausnartzen du, fisikoki jartzen du praktikan harreman hori. Eskuak zikintzeko prest joan behar du nola bertsolariak, hala entzuleak; norberak oretu beharko ditu Krolem-ek proposatutako formak. Finean, bi eskultore ariko dira aldi berean inprobisatzen, elkarren inprobisazioarekin lanean eta publikoak emango dio esanahia gertatzen ari denari.\nProposamena interesgarriegia da erosoa izateko. Ezerosotasunak mugitzera behartzen du gorputza, eta mugimenduak gorputz batetik komunitatera eraman daitezke, gorputzak burua birkokatu dezake. Artistak apustu handia egin du, “gizakiaren eskulturaren esperientzia primigenioak” ekarri nahi baititu unera.Erosotasuna eten arren, esperimentazioa orokorrean harrera ona ari da izaten, nahiz sortzaileak argi duen: “herri modura lan asko dago egiteko pedagogia artistikoari dagokionez”.\nProiektuak hainbat aldaketa jasan ditu 2015. urtean abiatu zenetik, bizirik dagoen seinale. Aldatzen jarraitzeko bokazioa du gainera, “prozesu artistiko” moduan ulertzen baitu sortzialeak: “aldaketak izan ditu eta izango ditu”. Momentuz, garapena nabarmena da, artistaren proposamenetatik hasita:pieza mugikor eta artikulagarri batzuekin abiatu zenak forma, testura eta elementu asko gehitu dizkio performance-ari geroztik. Koloretako oihalak baliatzen ditu espazioa aldatzeko sarri, kortina bihurtuz, bertsolaria estaliz, publikoa bereiziz, alfonbra moduan kokatuz … eta sistema elektronikoa duten led-argiztapen pieza batzuk ere sortu ditu, aginte baten bitartez argien kolorea, intentsitatea nahiz argi-erritmoa kontrolatuz.\nHasieran, esaterako, “praktika performatiko” zehatzekin hasi zen, “Oñatin Maider Arregi bertsolaria errotonda baten kokatu nuen bera bakarrik bertsotan; grabaketa kotxe batetik egin nuen (grabaketa zirkularra), bertsolariari bueltaka eta kotxearen motor burrunbaz bertsoa zarataz estaliz”. Bertsoaren baldintzak eta atmosferak aldatzea bilatzen du horrekin sortzaile plastikoak, mugak aurkitu eta arrakalak zabaltzea. Horren adibide, eskuartean duen ‘Gora potoa’ proiektua: “administrazio-paperen formatuak oinarritzat harturik eskaera-orri bat plazaratzen dut, bertsolaria poto egitera gonbidatuz”. Performance irekia litzateke azken hau, bertsolariak erabakiko baitu gonbita onartu edo ez (eta erabaki ez duenari aitzakia on bat eskaini dio, esan gabe doa).\nOholtzaren baitan egiten diren saio ohikoetan, Beñat Krolem egiturak eta egoerak sortzen hasten da, bi bertsolarien gorputzak espazioan modu zehatz batean kokatuz, eta horrela “bertsolariaren eskulturizazioa izango da hitzen oinarria eta bertsoaren elikagaia”. Artistak bere gorputza erabiltzen du bertsolarien kokapena adierazteko, edonork bertsolaria adierazteko erabiliko lukeen eskuak atzean gurutzatutako zutikako posturan. Bi gune markatu baditu, bertsolariek hautatu beharko dute nor-non kokatuko den, bakoitzak pentsatuko du zer ikusi duen Krolem-en eraikuntza prozesuan, eta kidearen bertsoekin bide bateratua bilatzen duen bitartean publikoak bere interpretazioa irauli, osatu edo berrirakurri ahalko du.\nEskultura askorekin gertatzen den moduan, behin sortuta, denborari utzi behar zaio obra osatu, osotu eta usatu dezan. Oholtzaren kasuan, ordea, ez da argazki bat eta oroimenean iltzatutako bertsoren bat baino geratuko; aldiro baita desberdina, aldiro sortzen baita itzaltzeko. Horixe da ahozkotasuna eta horixe da eskultura iragankorra.\nBeñat Krolem ez da oholtzaren mugara gerturatu eta hutsari begira geratzen diren horietakoa, hurrengo pieza izango du buruan hutsa ikustean, hurrengo pausua prestatzen ariko da. Argi dauka Oholtza ez zela bertsolariekin soilik jarduteko sortu, “hainbat lekutan bat-batean ari diren ahozko artista ugarirekin lan egiteko” baizik. Europa bat-batean jardunaldietan esaterako, Kubako repentistekin, Països Catalans-eko glosadors-ekin ikusi genuen Kursaalean. Bertso mundura begira ere, baditu proposamen gehiago, ordea: “bertso eskoletako ariketa dinamiketan Oholtzaproiektuan planteatu ditudan ariketa performatikoak planteatu ditzakegu, bertso-hezkuntza eta arte-hezkuntzatik baliagarriak izan daitezkeela uste dut eta”.\nPentsatzeko modu berri bat eskaintzen du Beñat Krolem artistaren Oholtzaproiektuak. Bere hitzetan, “bertsolariei bertsotan beste modu batean egiteko baldintza berriak eskaintzen dizkie”; eta nire esperientziatik, abiapuntua aldatzen digu, eta ondorioz, bide berriak zabaltzen. Gero eta leku gehiagotara iristen ari den bertsogintza espazioarekin jolastera gonbidatzen du; eta hitza beti egon da jolaserako prest (are zain), gurean.\nTags: antzerkia argiak arte ederrak beñat krolem bertso esperimentuak esperimentazioa oholtza oholtzari ertzak zabaltzen


Youtuben gehien ikusi diren bideoen zerrenda Sustatu.eus - Teknologia albisteak\nYoutuben gehien ikusi diren bideoen zerrenda\n2017-06-29 : 12:37\nMunduko 2. webgunerik arrakastatsuena da Youtube (Facebooken ostean). Milioika eta milioika bideo kargatzen eta ikusten dira egunero-egunero, horietako batzuk sekulako arrakastarekin, gainera. YouTubeko Most Viewed zerrendan biltzen dituzte unean unean gehien ikusi diren bideoak. Ia guztiak ere abestiak dira, eta PlayList honetan ikusi/entzun daitezke guztiak. Aurreneko 5 tokietan, 4 bideo-klip historiko eta film labur bat: "Gangnam Style", "See You Again" (Charlie Puth), "Sorry" (Justin Bieber), "Uptown Funk" (Bruno Mars) eta "Masha eta Hartza" telesaileko marrazki bizidunak.\nYoutuben gehien ikusi diren 80 bideoak Most Viewed zerrendan biltzen dira; Ingelesezko Wikipedian ere badago aipamena. Bideo horien artean daude "Billion View Club" taldekoak, hau da, 1.000 milioi ikustaldi baino gehiago izan dituztenak. 2015. urtera arte bakarrik 2 bideo "Gangnam Style" eta "Baby" (Justin Bieber) zeuden talde horretan; azken 2 urteotan izugarri handitu da Youtubeko trafikoa eta beste 66 bideo ere iritsi dira zifra horretara. Zerrendako aurreneko hamabiek, gainera, 2.000 milioi bisitaldi ere lortu dituzte.\nZerrendako bideorik gehien-gehienak bideo musikalak dira (80tik 77); eta horietatik 54 Vevo bideoak dira (Universal eta Sony konpainiek sortutako bideo-hosting zerbitzua). Nagusitasuna demasa da.\nMila milioi ikustaldira bizkorren iritsi diren bideoak "Hello" (Adele) eta "Despacito" (Fonsi) izan dira. 87 eta 97 egun behar izan dituzte, hurrenez hurren, 1.000 milioi ikustaldiko muga gainditzeko. Fonsiren Despacito da, gainera, 2.000 milioi ikustaldi azkarren lortu dituen bideoa, 154 egune eskasean lortu baitzuen errekorra. Bigarren bizkorrena Sorry (J. Bieber) izan zen, baina urte bete baino gehixeago behar izan zuen kopuru horretara heltzeko.\nUne honetan, 2017ko ekainean, Justin Bieber da TopTop zerrenda horretan bideo gehien dituen abeslaria (4 abestirekin). Bere atzetik datoz Taylor Swift eta Calvin Harris, hiruna bideorekin, eta beste talde zabal bat bina bideorekin: Katy Perry, Fifth Harmony, Psy, Adele, Ellie Goulding, Shakira, The Weeknd, eta Ed Sheeran.


Fraile ahizpak: “Eskubaloiak hezi egiten du pertsona “ (010. alea) - Otamotz : Otamotz\nItsaso eta Susana ahizpak gure bi herriek eman dituzten eskubaloi jokalari onenak ditugu egundaino. Biak Urola eskubaloi taldean hasi ziren. Itsasok 23 urte ditu eta horietatik sei ohorezko mailan jokatu ditu. Hernanin lau urte, Arraten urtebete eta aurten berriz ere Hernaniko eskubaloi taldean ari da jokatzen. Nahiz eta jada ez jokatu, Espainiako selekzioaren partaidea izandakoa da. Susanak ordea 17 urte ditu. Arrateko jokalaria da baina azken bi urteotan Espainiako Junior selekzioarekin bildua dago Getxon. Azken honekin eman genion hasiera elkarrizketari. Zertan datza zehazki Getxoko proiektu hori? ITSASO: Getxo Espainiako selekzioarekin bildurik gauden lekua da. Joko Olinpikoak prestatzeko helburuarekin sortu zen proiektua. Aurten gainera Europako Junior Txapelketa prestatzeko bideratua ere badago. Bi helburu hauek ongi prestatzeko, goizeko zazpietan jaiki, eskolara joan eta bazkaldu ondoren, ikasteko denbora ematen digute arratsaldeko zazpi t’ erdiak arte. ardo honetan, egunero entrenamendua izaten dugu. Asteburuak ere Getxon igarotzen ditut; Gabonak, Aste Santua eta udako egun batzuk ditut bakarrik libre. Pentsatu al duzue eskubaloiaz bizitzerik? 1: Nik dagoenekoz ez. Gogoa eta denbora dudan bitartean jokatzen jarraituko dut baina ez era profesionalean. Eskubaloian, kirol guztietan bezala, diruak markatzen du diferentzia. Valentzia aldean badira bi talde diru asko .dutenak: bertako jokalariak profesionalak dira. SUSANA: Egunean egunekoa bizi behar da eta momentuz ez dut inondik ere profesionalki eskubaloitik bizitzeko aukera planteatzen. Emakumezkoen eskubaloiak diskriminaziorik jasotzen al du? S eta I: Diskriminazioa emakumeek jokatzen duten kirol gehienetan daga. Gizonezkoen eskubaloiak onespen gehiago du emakumezkoenak baino. Hau diru laguntzak emateko orduan ere asko nabari da. Hala ere, azkenaldian indar gehiago hartzen ari da, komunikabideetan, leku gehiago izaten ari gara. Noiz arte jarraituko duzue eskubaloian jokatzen? S: OHOko 2. mailan hasi nintzen jokatzen eta noiz arte jarraituko dudan ez dakit. Lehen Gabonetan kontzentrazioan oporrak izango ditugula esan dizut baina justu orduan Euskadiko selekzioarekin beste kontzentrazio bat dut. Askotan nekagarria da baina gogoa dagoen bitartean jarraituko dut. I: 30 urterekin jokatzen duen jokalari asko dago, baita 34 urterekin ere. Gero eta esperientzia gehiago hobe. Eskubaloia beste mundu bat da, pertsona hezi egiten du. Ahaztuko ez dudan makina bat gertaera dut beraz, gogoa dudan bitartean, mundu honetan jarraituko dut. Zein da bi ahizpetatik onena? I: Onenak emanda nagoela uste dut. Urteak aurrera joan ahala entrenatzaile eta teknika hobeak daude. Ahizpa (Susana) ni baino askoz hobea da. Susanak partiduko 6 gol sartzen ditu Espainiako selekzioarekin. S: Ez da horrenbesterako.


Nahasmendu Obsesibo Konpultsiboa. Psikologoa Donostian, Gipuzkoa\n" 25 urte baino gehiago arreta eta tratamendu psikologikoa eskaintzen Gipuzkoan "\nPsikologia Klinikoan adituak\nPSIKOTERAPIA ONLINE |\nZENTROA IKUSI |\nPsikologia Klinikoan adituak gara eta 25 urtetik gorako esperientzia dugu\nHelduentzako Psikologia Klinikoa\nNAHASMENDU OBSESIBO KONPULTSIBOA\nNahasmendu Obsesibo Konpultsiboa, NOK, antsietate nahasmendua\nNahasmendu obsesibo-konpultsiboa (NOK) antsietate nahasmendu mota bat da. Nahasmendu obsesibo-konpultsiboa duten pertsonek pentsamendu iraunkorrak, estugarriak eta aztoratzaileak dituzte (obsesio deiturikoak). Obsesio horiek eta eragindako antsietatea kontrolatzeko helburuz, NOK duten pertsonek erritualak egiteko premiazko beharra sentitzen dute (portaera horiei konpultsio deritze). Azkenean, gehienetan, erritualek pertsonak kontrolatzen dituzte.\nOinarrizko sintomak pazienteari berari gaizberak iruditzen zaizkion ideia obsesiboak dira (pazientearentzat inbaditzaileak, arrotzak, arraroak, errepikakorrak, itogarriak). Nahasmendu obsesibo-konpultsiboa oso arduratsuak, zorrotzak eta zehatzak diren pertsonetan agertu ohi da. Pertsona horiek ideia finkoak izaten dituzte, zirkularrak, eta batzuetan erritualistak izan daitezke n aldiz gauzatzen dituzten eguneroko portaerekin. Beste batzuetan, haien eskrupulu jarrerak areagotzen dituzte (garbitasuna edo desinfekzioa), kutsa ditzaten edo hirugarrenak kutsatzea saihesteko...\nNahasmendu obsesibo-konpultsiboa nerabezaroan hasi ohi da eta, oro har, kronikoa izan ohi da, gorabeherekin; hala, aldi batzuetan hobera egiten dute, eta beste batzuetan, okerrera. Sintomak agertu eta desagertu egin daitezke, denborarekin murriztu, edo okertu. NOKa larria izatera iristen bada, gerta liteke pertsonak lan egiteko edo etxeko ohiko erantzukizunak betetzeko gaitasunik gabe geratzea.\nObsesioen adibideetako batzuk germenekiko beldurra edo min hartzeko beldurra izan daitezke. Konpultsioen artean, eskuak garbitzea, gauzak zenbatzea edo behin eta berriz gainbegiratzea edo garbitzea egon daitezke. Erritu eta pentsamendu horiek eguneroko bizitza oztopatzen dute.\nIkertzaileen ustez, gerta liteke NOK duten pertsonen garuneko zirkuituek ez behar bezala funtzionatzea. Familiako joera izan ohi da nahasmendu hori. Tratamenduen barruan psikoterapia, psikofarmakologia edo bien konbinazioa daude.\nFrogatu da terapia kognitibo-konduktuala tresna eraginkorra dela NOKa tratatzeko, bereziki esposizio teknikaren bidez egiten denean. Paziente horietako gehienek hobera egiten dute teknika kognitibo-konduktual hutsak erabilita, eta tarteka tratamendu farmakologikoekin konbinatzea aholkatzen da, kasuak larriak badira edo depresio batez lagunduta badatoz.\nAdierazi beharra dago pazientearen laguntza ezinbestekoa dela, antsietatea eragiten dioten egoerei egin beharko baitie aurre tratamenduaren funtsezko alderdi gisa. Obsesioa duen pazienteak sintomak ezkutatu ohi baditu ere, oso garrantzitsua da lehenengo saioetan terapeutari ahal bezain beste laguntzea.\nEra berean, komenigarritzat jotzen dugu pazientearekin bizi den pertsonak ere terapeutari laguntzea, tratamendu denbora murrizteko xedez, bereziki erantzunaren prebentzioa aplikatu behar den kasuetan (eskuak maiz garbitzea, argiak behin eta berriz piztu edo itzaltzea, eta abar).\nHELDUENTZAKO PSIKOLOGIA »\nDepresioa eta autoestimu baxua\nFobiak eta beldurrak\nNahasmendu obsesiboa eta NOK\nBulkaden kontrolaren nahasmendua\nBikote harremanetako arazoak\nElikadura Portaeraren Nahasmendua\nPresentzia Interneten CENTRO PSICOLOGÍA CLÍNICA. Helduentzako psikologoa · Haurrentzako psikologoa\nArtzain Onaren plaza, 14, 1. ezk. DONOSTIA - GIPUZKOA\nTel. 943 445 988 | Faxa: 943 445 432\nEusko Jaurlaritzaren Osasun Sailak baimendutako Osasun Zentroa (1994/07/26ko 1994141. zenbakidun BOE)\nM. Vallejo Hernandorena\nNORK ERAMAN BEHAR DU NIRE KASUA?\nADN hiperaktibitatearekin edo gabe\nAdikzio edo mendetasun arazoak\nCENTRO PSICOLOGÍA CLÍNICA · Helduen psikologoa Donostian · haurren psikologoa Donostian · DONOSTIA - GIPUZKOA


150w industria handiko badia handiko argia Fabrikatzaileak eta hornitzaileak - LED Orientalight Co., Limited\nHasiera > LED Bay handiko argia > LED industria handiko badia argia > 150w industrialeko badia handiko argia\n150w industrialeko badia handiko argia eskaintzen dugu, kalitate goreneko CE RoHS Ziurtagiriekin, 5 urteko bermea. LED Orientalight Co., Limited-ek 14 urteko ekoizpen esperientzia du led handiko argiztapena lortzeko, gure produktuak mundu osoko merkatuetara iristen dira. Badia handiko argia lortzeko hornitzaile fidagarri baten bila bazabiltza, jar zaitez gurekin harremanetan.\n150w led indutrial badia handiko argiztapena etxebizitzawarehouse estadioen lantegiko argiztapena, kalitate goreneko CE RoHS Ziurtagiriak hornitzen ditugu, 5 urteko bermea. LED Orientalight Co., Limited-ek 14 urteko ekoizpen esperientzia du badia handiko argiztapenarekin, gure produktuak mundu osoko merkatuetara iristen. Erliebe handiko argiaren hornitzaile fidagarria bilatzen baduzu, jar zaitez gurekin harremanetan.\n1. Product Introduction of the 150w industrialeko badia handiko argia\nAltuera handiko LED argiaren agerpenak gainazala tratatzeko teknologia berezia hartzen du, itxura ederra eta dotorea duena eta efektu dekoratibo bikaina du. Instalazio sinplea, desmuntatzeko erosoa eta aplikazio sorta zabala dira gure badia handiko LED argien abantaila handienak. LED industria handiko lanpara LEDen potentzia sodioko lanparen% 20 baino ez da. 100W LED industria handiko argi-argien baliokideak 250W sodio lanpara ordezkatu ditzake, "karbono berdea eta baxua" bat datozenak bereziki.\nLED bailarako altuak ontziolak, meategiak, tailerrak, dendak, biltegiak, autobideko bidesariak, gasolindegiak, merkatalguneak, erakusketa aretoak, gimnasioak eta badia handiko argiztapena behar duten beste lekuetarako egokiak dira.\n5.150W UFO-ren Produktuen Kalifikazioak badia handiko lanabesak ekarri zituen\nA: Gure merkatuak mundu osoko dendetan, 10 urteko esperientzia dugu kanpoko merkataritzan.\nA: Batez ere led aplikazio klasak eta argiztapen industriala. Eguneroko bizitza barruko argiztapena barne.\n(led pista argia, led panel argia, ledstrip, led lineal argia, led baia handiko, led floodlight, led farola, etab.)\nHot Tags: 150w industria handiko badia argia, fabrikatzaileak, fabrika, hornitzaileak, Txina, handizkako, pertsonalizatuak, kalitate handiko prezioen zerrenda, erosi online


Txinako ukipenik gabeko aparra automatikoko xaboi banatzaile adimendunak eta hornitzaileak |Zhaolong\nXaboi-banatzaile automatikoa, eskuak garbitu gabe.\nAldatu eskuz sakatzeko metodo tradizionala eta irekitzeko metodoa, agur urrats neketsuei.\n【Doako ukipena eta 2,5 segundoko erantzun azkarra】Beste eskuko xaboi-banagailuekin alderatuta, gure xaboi-banagailu automatikoak mugimendu infragorri zehatza eta PIR sentsore detektatzeko teknologia hartu ditu, ukipenik gabeko esperientzia eskaintzen dizuna eta xaboia etengabe banatuko duena.eta azkar 2,5 segundotan.\n【Auto-garbiketa modua】Sakatu pizteko botoia, xaboi-banatzaileak aparra eskuko krema automatikoki askatuko du 2,5 segundoren buruan, sentsoreak zure eskuak hautematen dituenean leku desberdinak asetzeko eta behar dituzun.220 ml-ko edukiera hornituta, ez da frek bete beharrikmoduz.\n【Urte luzez iraungo duen iraunkorra】Kalitate handiko ABS materialarekin egina, xaboi-banatzailea iraunkorra da eta iraupen luzea du.Xaboi-banatzailea elikatzen da3 AAA bateriak (ez daude barne), ordezko bat 3 hilabete inguru erabil daiteke.\n【IPX6 Iragazgaitza】Xaboi-banagailua IPX6 iragazgaitza eta ihesaren aurkako teknologiaz hornituta dago, xaboiak edo urak zirkuitu-plakak korroditzea saihesteko, batez ere leku hezeetan, hala nola bainugela edo sukaldeko harraska.\n【Erabiltzeko erraza eta aplikazio zabala】Jada ez da xaboi-banatzailea ukitu behar, jarri eskua sentsorearen azpian xaboi-banatzailea erabiltzeko, infekzio gurutzatuak eraginkortasunez saihesteko.Oso egokia bainugeletarako, sukaldeetarako, bulegoetarako, eskoletarako, aireporturakorts, ospitaleak, haurtzaindegiak, hotelak eta jatetxeak eta beste leku publiko batzuk.\nEskaera txikia onartzen dugu, xehetasunak eska ditzakezu gure saltzaileari.\nGure produktu guztiek urtebeteko bermea dute.\nStockrik badago, salgaiak 3 eguneko epean bidal daitezke.\nStockrik ez badago, salgaiak 2-3 aste inguru bidal daitezke.\nOEM eta ODM eskaera\nOEM eskaera onartzen dugu, bidal iezaguzu zure ontziaren diseinua, zure logotipoa eta paketatzea egiten lagun zaitzakegu.Gure I+G dugu, ODM eskaera onargarria ere bai.\nEskaera ofiziala egin aurretik probak egiteko laginak eskain ditzakegu.\nLaginak 1-5 eguneko epean bidal daitezke lagin kantitatearen eta gure stock egoeraren arabera.\nBidalketa nazioarteko express bidez (TNT, UPS, DHL eta FedEx), airez eta itsasoz eskain dezakegu.\nProduktuaren materialei buruz\nBeti mantentzen gara elikagai-mailako, toxikorik gabeko eta ftalato askeko material seguruak erabiltzea.\nBilaketa-webgunea eta ziurtagiriaren serie-zenbakia emateaz gain, ziurtagiriaren egiaztapena egiten lagunduko dizugu.\nKalitate Kontrola eta QC Kudeaketa Sistema\nIQC (Sarrerako Kalitate Kontrola), PQC (Kalitate Kontrola Ekoizpena), IPQC (Sarrera Prozesuaren Kalitate Kontrola), LQC (Line Quality Control) eta FQC (Azken Kalitate Kontrola) ditugu.\nZerbitzu hauetaz gozatu dezakezu:\n1. Gure produktuari dagokionez, bezeroei urtebeteko bermea eskain diezaiekegu.\n2. Bisitatuko genuke gure bezeroaren jarraipena egiteko aldizka iritzi baliotsuak lortzeko.\n3. Funtzionamenduan zehar galderarik baduzu, lehen aldian horiek argitzen lagunduko dizugu.\nElementu zenbakia Ondasunen deskribapena FOB NINGBO USD/pz Paketea\nQQ318 Mugimendu automatikoa aktibatutako xaboi-banatzailea injekzio Amaiera 5.05 injekzio Amaiera 4,88 injekzio Amaiera 4,65 bakoitza postontzi zurian;gero 24PCS/CTN, Kartoiaren tamaina: 412 * 275 * 245MM;22.200PCS/925CTNs/20';47.040PCS/1960CTNS/40';\nLCD adierazlea:Piztuta edo lanean dagoenean LCD argia berdea da.Desaktibatuta dagoenean edo bateria gutxi daudenean, LCD pantaila gorria da.\nXaboiaren bolumena:Max.220ML, ez dago barne\nBateria Edukiera:3 AA bateria (ez daude barne), 9 orduz funtzionatzen du etengabe.\nPisua: 266,4 g (bateriarik gabe)\nAzkarrago 2,5 segundoko sentsore infragorriarekin\nGarbitzailea apar trinkoarekin\nPonpatzea baino errazagoa\nMantendu germenak urrun\nGEHIENEZ 2 HILABETE ERABILTZEN (220ml/7.5oz edukiera handiarekin)\nAurrekoa: Haurrak etxeko indukzio aparra garbitzeko xaboi-banatzaile adimenduna\nHurrengoa: Mahai zutik eskuz aparra ukitu gabeko xaboi likido-banatzaile automatikoa\nEskuko xaboi automatikoko aparraren banatzailea\nUkipenik gabeko aparra xaboi automatikoa\nHaurrak etxeko indukzio-apar adimendunarekin ...\nMahai zutik eskuz ukitu gabeko aparra automatiko...\nAuto likido-banagailuak ukipenik gabeko sentsorea Auto Fo...\nEskuzko Pistola Bibratzailea, Xaboi likido-banatzaile automatikoa, Masaje Pistola Muskulu Masajea, Eskuko muskulu-masajea, Ukitu Doako xaboi-banagailua, Mini masajeagailu eramangarria pistola,


Neuroheziketa fisikoa - Mugiment\nuztaila 13, 2018 / Blogaria: Neritzel Albisua / in Iritziak / 2 iruzkin\nAriketa fisikoa egiterakoan odol jarioa handitu egiten da, oxigeno gehiago kontsumitzen da, garun-masa handitu egiten da, gorputzak hainbat sustantzia askatzen ditu, neurona berriak sortzen dira… Eta honek guztiak ondorio zuzen eta positiboak dauzka osasunaren dimentsio guztietan. Baina zeintzuk dira ondorio horiek?\nJarraian osasunaren dimentsio bakoitzaren azalpen txiki bat egingo da, Irene Pellicerren liburutik eratorrita (2015), jarduera fisikoak hauengan dituen onurak azpimarratuz eta heziketa fisikoak hauek garatzeko ematen dituen aukerak aurkeztuz.\nBizitza-ohitura osasungarriak garatzeko alderdia da. Honen lanketa gorputzaren zaintzarekin eta ohitura osasungarriekin lotutako oinarrizko konpetentzia garatzeko aukera emango duten ikaskuntza-egoeren diseinuan oinarritu behar da, egoera errealak planteatuz, hausnarketa pertsonala bultzatuz eta ikaslea ikaskuntza prozesuaren erdigunean kokatuz.\nEmozioak, bai positiboak zein negatiboak, gorputzean islatzen dira. Heziketa Fisikoak emozioak entzuten, identifikatzen, era egokian kudeatzen eta komunikatzen erakusten du.\nJarduera fisikoa egiterakoan neurona berriak sortzen dira, odol kapilarrak handitzen dira eta neuronen arteko konexioak hobetu egiten dira, eta hau, besteak beste, ikaskuntza eta memoriaren garapenerako lagungarria da. Gainera noradrenalina, dopamina eta endorfinak askatzen dira malgutasuna, sormena eta eraginkortasuna indartuz.\nHeziketa Fisikoa harremanak eraikitzeko baliagarria eta ezinbestekoa da gatazkak konpontzen ikasteko espazioa eskaintzen duelako eta errespetua eta entzute aktiboa lantzeko aukera ematen duelako.\nBarnetasuna deskubritu eta gara daitekeen dimentsioa da; norbera dena izaten eta bizitzen laguntzen duena. Hortaz, barne osasuna norbere existentziaren, bizitzaren inguruko azken galderen eta norbere bizipenen, jarreren, erantzunen eta praktiken artean lortzen den oreka da. Pertsona batek barneko osasuna duenean autoerrealizazioarekin konektatzen du. Heziketa Fisikoak yoga, meditazioa eta erlaxazioaren bitartez laguntzen du dimentsio hau garatzen eta oreka lortzen.\njarduera fisikoaNeuroheziketa fisikoaNeurozientzia\nuztaila 13, 2018 - 10:35 am\nAgian hau izan behar da argudiorik garrantzitsuena hezkuntza sisteman ariketa fisikoari garrantzi gehiago emateko.\nPingback: (es) Actividad Física la auténtica polipíldora: ¿por qué? - Mugiment\nAurreko sarrera(es) Red de ciudades saludables: convocatoria de ayudas a entidades locales\nHurrengo sarreraLegutiok Jarduera Fisikoko Orientazio Zerbitzua izango du urritik aurrera


PLENTZIA KANTAGUNE: 2018-02-11, gure hiru barrikadak\n2018(e)ko otsailakren 7(a), asteazkena\nAzkenean Barrikadak hiru izango dira: Plazatxoa izeneko plazan, Eleiz Enparantzan eta Astillero Plazan. Hurrengo mapan ikus daitezke hiru barrikaden kokaguneak eta barrikaden arteko ibilbideak, gorriz markatu diren zatietan autoen zirkulazioa Udaltzainek zainduko dute:\nEsan bazala, hiru barrikadetan arituko gara, eta bakoitzean antzeko jardunak burutuko ditugu. Prestatuta daukaguna eta oraindik prestatu behar duguna hauxe da:\nGabota (dantza eta kantua)\nEskotixa (dantza eta kantua)\nDanok ez dugu zertan dena egin behar, gainera lehen bi lanetarako abestien hitzak eramango ditugu fotokopiatuta eta horrela erraz kantatu ahal izango dugu. Bestalde, logistikarako laguntzaileak beharko ditugu auto batekin gauzak garraiatzeko.\nHurrengo ataletan Barrikada bakoitzaren deskribapena egingo dugu.\nSalbatzaile: Hiru Makildantza.\nSalbatzaile: Lapurdiko Jota.\nDenok: Barrikadetara! Jauzia.\nDenok: Janaria eta edaria.\nPK+Lagunak: Godalet Dantza.\nSalbatzaile: Dantza Luze.\nSalbatzaile: Bigarren Polka.\nDenok: Lantzeko Zortzikoa.\nSalbatzaile: Bosgarren Polka\nEgilea: Jesus Romo Uriarte ordua: 23:26


Irekia Eusko Jaurlaritza - Gobierno Vasco :: Informazio-Oharra\nEusko Jaurlaritzako Osasun Sailaren Osasun Publikoaren Zuzendaritzak honako hau jakinarazten du:\nMerkatutik Buruaga Arditegia enpresak egiten dituen ardi-esne gordinezko gazta helduaren bi gazta-motak ateratzen ari dira; izan ere, Listeria monocytogenesagatiko eta toxina estafilokozikoagatiko kutsadura mikrobiologikoa detektatu da, hurrenez hurren. Horiek Osasun Publikoko elikagaien segurtasuneko ikuskatzaileek eginiko ohiko kontroletan detektatu dira, ustez marka horretako gazta kontsumitzearekin lotutako elikagai-intoxikazio arina jasan duten bi pertsonaren ikerketaren ondorioz.\nZehazki, honako hauek ateratzen ari dira merkatutik:\n- gaztandegi horretako berezko ekoizpeneko gazta-loteak, 2017ko irailetik aurrerakoak, San Donato, Izaga, Arralde, Euskal Gazta, Lapiko eta Kutixak marketarako eginikoak, 1501584-VI osasun-markadunak.\n- eta 2018ko otsailetik aurrera prestatutako loteak, Buruaga Arditegia markadunak, osasun-marka berdinekoak.\nArreta-neurri gisa, komeni da etxean produktu horietakoren bat dutenek ez kontsumitzea eta osasun-zentrora joatea, baldin eta kontsumitu badute eta ezohiko sintomatologiarik badute.\nInformazio hau Alerta Nazionaleko Sarearen Informazio Truke Azkarraren Sistema Koordinatuaren (SCIRI) bidez jakinarazi zaie autonomia-erkidegoetako agintaritza eskudunei, eta horiek jarduketa egokiak egiten ari dira.\nVitoria-Gasteiz, 2018ko maiatzaren 22a\nUstez kutsatuta zegoen arrautza likido pasteurizatuaren sortak ez du fipronil-maila detektagarririk


9.1 Punto de filtros .X y .Y - Geofumed\nObjektu erreferentziak bezala "aurrera", "2 puntuen artean Erdiko puntua" eta "luzapena" uzten Autocad ez duten zehazki, dauden objektuen geometria datoz puntu nola adieraz dezake, baina ezin ideia hori programatzaileek duten eratorritako daiteke ulertu gurekin tapped izeneko "point iragazkiak" behin ilustratzeko dezakegu marrazki beste tresna diseinatzeko.\nDemagun lerro bat eta bi zirkuluak badituzu pantailan eta laukizuzen bat marraztu nahi dugu, zeinaren lehen zirkulua Y ardatzarekin zirkulu handienaren erdian eta X ardatzean lerroaren ezkerreko muturrean dagoen. Horrek esan nahi du laukizuzen lehen puntua objektu bietako erreferentziatzat izan daitekeela, baina ez ukitu.\nObjektuei erreferentziatzat baliatzeko X eta Y ardatz independentearen baloreen erreferentzia gisa, "Puntuko iragazkiak" erabiltzen ditugu. Iragazki hauei esker, objektu baten atributu geometriko bat, zirkulu baten erdian, adibidez, beste puntu batetik X edo Y balioa zehazteko erabil daiteke.\nJoan atzera laukizuzena, lerroa eta zirkuluak pantailan. laukizuzenaren komando leihoan eskatu lehenengo izkinan gainjartzen direla X utzi line amaieran koordinatzeko, Komando leihoan beraz, ondoren idatzi egingo dugu ".X" hori erreferentzia bat erabiliko dugu adierazteko esan dugu objektuak, baina koordenatu horren balioa adierazteko bakarrik. Dagoeneko azaldu dugun moduan, Y koordenatuaren balioa zirkulu handiagoaren erdian dator. Puntuko iragazkia objektuaren erreferentziarekin konbinatzeko, egin klik ".Y" komando leihoan. laukizuzenaren aurkako izkina bere beste lerro amaieran batera X on bat datorrela, baina bere zirkulu txiki erdian ardatz, beraz bera prozedura iragazkiak puntuak erabiltzen ditugu.\nKasu askotan, puntu-iragazkia eta objektu erreferentzia soilik erabili ahal izango ditugu X koordenatuentzat eta Y koordenatuentzat, balio absolutu bat edo X balio absolutua ematen diogu eta iragazkia Y-rekin erreferentzia da. Edonola ere, konbinatutako erabilera Objektuei buruzko iragazki eta erreferentziak lehendik dauden objektuen kokapena aprobetxatzea ahalbidetzen digu, beste objektu batzuekin batera puntuak guztiz elkar ebakitzen edo elkartzen direnean.\naurreko Post«Aurreko Kapitulua 9: osnap\nNext Post 10 KAPITULUA: JARRAIPENA osnapHurrengo »


Hollywood Vanity Factory - Txina Hollywood Vanity fabrikatzaileak, hornitzaileak\nAzentu ezazu zure hutsunea Natalie bikainarekin! Erakusleihoen apalak ditu zure banity osagarri onenak erakusteko. Natalie-k bi tiradera handi ditu, Impressions Vanity-ren Crystal Lux tiradera-eskutokiekin nabarmentzen direnak. Zure segurtasunerako atzealdean instalatu daitekeen iraulketen aurkako euskarri batekin dator. Torlojuak eta plastikozko hormako takoak sartzen dira muntatzeko!\nVanity Biltegiratze Unitateak zure Vanity konfigurazio itxura chic hori lortzeko! Dotorea zure makillaje mahai gaineko mahai gaineko euskarri autonomoa eta sendoa izan nahi baduzu. Itxiera leuneko tiraderak ditu, kristal lux luxuzko tiraderekin nabarmentzen direnak.\n5 tiradera Hollywood Vanity Mirror bonbillekin eta mahai-sortarekin Beltza Espazio arazoei aurre egin behar al diezu zure apartamentu txikian? Inoiz nahi al duzu zure txoko bat? Espazio gehiago behar al duzu zure kosmetikoak, lurrinak gordetzeko\n8 tiradera Hollywood Vanity Mirror bonbillekin eta mahai-multzoarekin Beltza Hollywoodeko Glam multzo honek behar duzun guztia eta gehiago ditu.\nEsku artisau ederrez egina, gure salduena den ispiluak aukerako oinarri chic bat du zure mahai apaindegia apaintzeko edo gelan sartzen zaren bakoitzean zure horman eta lanetan finkatzeko.\nGaur egun, mahai hutsak mahai gaineko prezio altuko altzariekin lehiatzen ari dira. Inork ez du lortuko eragozten makillaje hutsa gastatzeko gai bazara. Gaur egun hutsalkeriaren bila zabiltzan kasuan, bi aukera adierazi nahi ditut.\nVanity dotoreziaren azken adierazpenak, gure patentatutako Hollywood Frame esklusiboarekin, diseinu bakarra, oso dotorea eta modernoa, Hollywoodeko glamour eta sofistikazio sinplearen marka berria darama. Makillaje ugari, profesionalak eta edertasuneko blogariak maitemindu ditu. Batu milaka jabe zoriontsu eta utzi zure eguneroko distira!


Zaparrada trumoitsuren bat bota dezake arratsaldean Euskadin | EITB Eguraldia\nZaparrada trumoitsuren bat bota dezake arratsaldean Euskadin\nEuskal Meterorologia Agentziak abisu horia ezarri du euriagatik. Barnealdean zein kostaldean trumoi-ekaitzak izateko eta txingorra botatzeko arriskua dago.\nLanegunetako eguraldi onak lainoei eta ekaitzei utziko die tokia. Ekaitzak kostara ere iritsiko dira, eta kazkabarra bota dezakeela ohartarazi dute, Euskalmeten iragarpenean agertzen denez. Euskal Meterorologia Agentziak abisu horia ezarri du euriagatik asteburu osorako.\nGaur, igandea, goizaldean zerua hodeitsu azaldu da, baina goizean bertan garbitu eta nahiz eta urdin ez egon, eguzkiaz gozatu ahal izango dugu.\nArratsaldean bero-hodeiak garatu egingo dira eta zaparrada trumoitsuren bat bota dezake. Aurreko egunetan bezala batez ere hegoaldean geldituko dira baina baten bat kantauri isurialdera heldu daiteke. Tenperatura zertxobait jaitsiko da, eta beroenak 23-26 ºC artean kokatuko dira.\nAstelehenean hobera egingo du berriro. Zerua ia erabat oskarbi azaldu eta tenperatura 25 ºC inguruan kokatuko da. Goizean goiz behe-lainoa eta hodeiren bat agertuko dira baina berehala jaso egingo du. Dena den, kostaldeko zenbait tokitan garbitu ezinik ibili daiteke goizean. Arratsaldean, hegoaldean eta Pirinio inguruetan, zaparrada trumoitsuren bat bota dezake.\nKontsulta ezazu eguraldiaren iragarpena eitb.com-en eta bidali zure argazkiak Udablogera.


Oraindik ere Eraztunen jaunaren estreinaldian eraman zenuten elfo mozorro hura gertu badaukazue hemen duzue berriz janzteko parada ezin hobea. Hurbildu eszenatokira, bakarka edo taldeka, larunbatean 18:00tan. Ez ahaztu Intranetean izena ematea!\nEmanaldiren bat prestatu baduzue (ez da derrigorrezkoa), bidali denboraz audio edo/eta bideoa, aldez aurretik prest eduki dezagun. Intranetaren bidez ere egin dezakezue, ez ahaztu izena/ezizena jartzea. Pantaila erraldoia eta bozgorailu bikainak dituzue zuen eskura; beraz, erabili itzazue!\nAsteak entseguak egiten pasa ondoren, ordua iritsi da!\nKategoriak (podium osoa):\nTaldeko Cosplay onena\nOHARRA: Epaileei iruditzen bazaie kategorietako bateko maila ez dela nahikoa podiuma betetzeko, kategoria hortako saria hutsik geldituko da.


Akira Technologies, motoreen bihotzean - Le département des Pyrénées-Atlantiques\nAccueil > Euskara > Aldizkaria 64 > Akira Technologies, motoreen bihotzean\n« Hastapenean, gure enpresa bi erroten munduari lotua zen, eta izen japoniar hau hautatu genuen horrengatik. Iringarria da, batzuek uste dute euskal izena dela ! » dio Sylvain Loumé, Akira Technologies enpresaren kudeatzaileak.\n2003an sortua, geroztik enpresa 3 pertsonetatik 21 langileetara garatu da, eta bi errotako mundutik hegazkigintza eta ikerketari zabaldu da. Ingenieroak, marrazkilari industrialak, mekanikak, informatika programatzaileak, elektroteknikariak, ahantzi gabe langile administratiboak… lanbide eta gaitasun ezberdin frango behar dira goi-mailako teknologia zerbitzuen osatzeko.\nGaurregun, enpresak negozio zifraren erdia enpresa internazionalekin egiten du, motore ingeniaritza arloan, marka famatu askorekin : Kawasaki, Yamaha, Honda, Peugeot adibidez. Beste erdia aldiz, tokiko bezeroekin, Frantziako hego-mendebaldean, bere saiakuntza-bankua berriari esker, ikerketa eta hegazkigintza munduan.\nKontseilu Orokorrak Akira Technologies bi arlotan lagundu du azken urteetan. Lehenik, hegazkigintza azpi tratatze kontratuaren kari, lehiakortasun gunearen barne, beste hogei-ta-hamar bat egiturekin. Gero, ikerketa eta garapen inberstioan, saiakuntza bankuaren eraikitzeko.\n« Hemengoa izanez, Baionan kokatzea naturala iduritzen zautan. Alde batetik, gure merkatuaren erdia mundiala da, eta bezeroei berdin zaie hornitzaileak Parisen, Baionan edo Japonian ukaitea. Beste aldetik, hegazkigintzan eta Espainian aukerak badira guretako. Beraz zinez sinesten dut hautu ona egin genuela » gehitzen du Sylvain Loumé-k.


Hainbat 403 errezetak eskura ditzakezu iragazki hauen bidez\nQuitar este filtro Etiqueta: nus-eu\nTxurro-ontziak txokolatearekin katiluan\nNola ikusi izar uxoak (eta zeruko beste gorputz batzuk) haurrekin Udako gauetarako plana zure seme-alabekin: uztaileko eta abuztuko tenperatura onak aprobetxatzea pertseidak ikusteko, ozar-izar uxo ikusgarriena\npor María Huidobro Asteazkena, 2021eko abuztuaren 04a\nNola erreklamatu Interneten? Erreklamazio-orriak bete eta Administrazioari eman behar dizkiozu, edo kontsumo-bulegoetara jo, arbitrajera jo eta, azkenik, auzibidera jo dezakezu.\npor Blanca Álvarez Asteartea, 2021eko abuztuaren 03a\nLuparen azpian: Tosta Rica Zuntz Haurrentzako produktu honen letra txikia aztertuko dugu. Elikadura- eta propietate osasungarrien zenbait adierazpen erabiltzen ditu erakargarri gisa.\npor Laura Caorsi Asteartea, 2021eko abuztuaren 03a


Universidad Nacional de La Plata Unibertsitaterako euskara eta euskal kulturako irakurlea hautatzeko deialdia (2021) - Hezkuntza, Hizkuntza Politika eta Kultura Saila - Euskadi.eus\nUniversidad Nacional de La Plata Unibertsitaterako euskara eta euskal kulturako irakurlea hautatzeko deialdia (2021)\nEuskara eta Euskal Kulturako irakurlea hautatzea Universidad Nacional de La Plata Unibertsitaterako.\nEskola orduak: Irakurleak asteko 9 eskola orduko lan karga izango du.\nUniversidad Nacional de La Plata Unibertsitatera bertaratzea, 2022ko otsailaren 1a baino lehen, 2022ko martxoko bigarren hamabostaldian klaseak ematen hasteko.\n2022 ikasturtea amaitutakoan zerbitzuak ematen dituen departamenduaren oniritzia duen irakasle-memoria bat idaztea. Memoria hori Etxepare Euskal Institutura bidali beharko da, azken honek hitzarmena eta irakurlearen lana behar bezala doan ebaluatzeko.